Museoholistin loki: marraskuuta 2015\nArabian museo kertoo nimensä mukaisesti Arabian posliiniesineitä ja -keramiikkaa. Museo ei ole iso, mutta aihealueeseensa keskittyen hyvin kattava. Näyttelytila löytyy rakennuksen 9. kerroksesta, joten hissille vaan ja ihastelemaan ylhäältä Arabian rannan maisemia. Etuosasta löyty aina jotain vaihtuvaa taidetta, usein nykykeramiikka nuorilta suunnittelijoilta ja ilman museomaksua.\nMuseossa on tullut vierailtua useasti. Tutut esineet on kiva nähdä, kuitenkin aina tuntuu muotoilusta löytyvän uusia puolia. Toisaalta Arabian museoon ei ole tullut koskaan ennen erikseen lähdettyä kui nyt museokortilla. Paikalle vetää paremminkin alakerran tehtaanmyymälät (Iittala, Finlayson ja Pentik), sekä erikoistapahtumat, joiden yhteydessä on päässyt mm. Arabian tehtaiden opastetulle kierrokselle itse tuotantotiloihin. Kun näitä tapahtumia jatkossa järjestetään, voi suositella! Usein tulee sitten museoonkin päädyttyä.\nMuseossa kenties hienointa on takaseinän kooste, jossa kaikki arabian kaikkien posliiniastiastojen kahvikupit ovat esillä. Hieno paikka nähdä mikä on ollut muodissa eri aikakausina ja miten tyyli ja maku on muuttunut. Vaikuttava on myös Birger Kaipaisen Helmikuovi, jossa on jotain kansanperinteistä, mutta kuitenkin tyylikästä uutta. Lastenkin mieleen se on jäänyt, sillä Sellon kauppakeskuksessa kuvan ollessa esillä, ovat lapset innokkaasti esitelleet kuvan esittävän Arabian museon kuovia.\nKierros on selkeä, tosin museon koon puolesta eksymisvaaraa ei oikein ole. Kannattaa pipaahtaa museokortilla tai ilman, jos Arabian rannan myymälöihin on asiaa.\nMitä: Arabian museo, Helsinki\nMissä: Hämeentie 135, Helsinki\nUudestaan?: Tehtaanmyymälöissä poiketessa\nLapset mukaan?: Menee mukana.\nLähettänyt Museoholisti klo 22.08 Ei kommentteja:\nTunnisteet: keramiikka, museo, museokortti\nLähettänyt Museoholisti klo 19.22 Ei kommentteja:\nMuseokorttia on vingutettu nyt reilu 6kk. Yhteensä siinä ajassa museokortilla on vierailtu 67:ssa museokohteessa, siihen päälle matkan varrelta on bongattu muutama paikka, joihin museokortti ei ole kelvannut. Aika hieman tarkastella, miten museokortti on vienyt pitkin Suomea ja miten siihen on kulunut aikaa ja rahaa.\nRahat ja säästöt\nYhteensä rahaa 67 museon pääsylippuihin olisi yhdeltä aikuiselta kulunut vierailemissamme museossa 407,50euroa. Kun siitä vähennetään museokortin hinta 54e, on rahaa säästynyt 353,50e eli kahdelta kävijältä 707e. Ei ihan pieni summa.\nToisaalta osassa museoista (28kpl) on ollut lapsia mukana. Koululaisen pääsylippu on useassa kohteessa tuonut kuluja, joihinkin paikkoihin taas kaikki alle 18v pääsevät sisään ilmaiseksi. Alle kouluikäiset ovat tainneet päästä kaikkialle maksutta. Ei mikään merkittävä kulu, mutta koululaisen museokortti voisi olla kiva ja ainakin lasten museokortti taskuun pienille museomatkaajille. Luulen, että muutama pieni museovierailija olisi ylpeä kortin omistamisesta, vink vink.\nPakko myöntää, että ilman museokorttia moni paikka olisi jäänyt näkemättä ja siten laskennallisesti osa 707eurosta kulumatta, joten ihan puhtaasta säästöstä ei ole kyse. Museokortin vuoksi on myös tehty muutama museomatka. Vaikka museoihin pääsee ilmaiseksi, maksaa matkat, ruokailut matkan päällä ja hotelliyöt. Lisäksi muiden reissujen yhteydessä on kuljettu pitkiäkin kiertoteitä lyhimmän reitin sijasta, mikä tietysti aiheuttaa lisämatkakuluja. Varmasti on rahan sijasta saatu kuitenkin enemmän elämyksiä ja kokemuksia vastineeksi, ei ole siis kulut yhtään kaduttaneet. :)\nMuseokortti on vienyt meidät 20 paikkakunnalle ja muutama taukopysähdys välietapeineen päälle. Useampi pieni suomalaiskylä ja kaupunki kauppoineen, tapahtumineen ja muine toimintoineen on tullut tutuksi.\nMonta viihtyisää kahvilaa tai ruokapaikkaa on löytynyt museoiden tai museokaupunkien yhteydestä. Usein tarjolla on kahvit, pullat ja muutama leivonnainen. Mutta museoiden yhteydessä on vallan erinomaisiakin ruokapaikkoja, joihin osaan olisi syytä mennä herkuttelemaan ilman museovierailuakin lounasaikaan tai päiväkahville. Saattaa olla aihetta ihan omalle blogipostaukselle näistä ruokapaikoista.\nReissujen yhteydessä on eksytty keskiaikaisille markkinoille herkuttelemaan karkkiomenoilla Turussa, pyöritty käsityöläismarkkinoilla Järvenpäässä, ihasteltu jouluavauksen ilotulitusta Jyväskylässä, polskittu Kylpylässä Hämeenlinnassa ja syöty Hanna Partasen lihapiirakoita Kuopion kauppatorilla.\nOsa kaupungeista olisi tullut tutuiksi tai ovat vakiokohteita sukulais- ja ystävävierailujen yhteydessä. Mutta moneen ei ilman museokorttia todennäköisesti olisi lähdetty pyörimään. Museokortilla tulee helposti museoiden lisäksi Suomi tutuksi.\nMuseovierailuja on tehty yhteensä 27 päivän aikana. Yleensä on vietetty museopäivä tai kaksi ja valittu kokonainen museorypäs. Museot ovat silloin olleet lähietäisyydeltä toisistaan tai järkevällä kulkureitillä. Muutamassa museossa on vierailtu työpäivän jälkeen, kerran myös lounastauko on kulunut museossa. Kesän ulkomaan lomareissu, työkiiret ja remontti taas ovat aiheuttaneet muutamia taukoja museokäynteihin.\nSuurin määrä kohteita yhden päivän aikana on kuusi ja näin on tapahtunut 4 kertaa. Ensi innostuksessa Hämeessä, Tuusulanjärven rannalla taiteilijakoti kierroksella, Espoon Weegee-talo ja lisäksi Turussa on liuta museoita helposti lähietäisyydellä toisistaan. Täytyy todeta, että se 6 musoeta päivässä hipoo maksimia, jos aikoo jotain myös museoista omaksua.\nKokonaisuutena museoissa käynti matkoineen, ruokailuineen ja kahveineen on mahtavaa yhdessäoloaikaa. Sopii niin pareille, perheille, ystäville kuin sukulaisille. Näitä kaikkia on meidänkin museokäynteihin yhdistynyt. Eikä yhdessäolo ja yhdessä tekemisen meininki ei rajoitu museossa kulutettuun aikaan: reissuista ja museoista tulee keskusteltua jälkeenpäin ja kyllä tämä holismi keskustelua herättää myös ystävien ja työkavereiden kanssa. Innostus myös tarttuu ja selvästi myöslähipiiriin on alkanut hiljalleen ilmestyä museokortteja...\nAjankäyttöön kyllä täytyy sanoa, että jos hullaannutte museoista, älkää vaan laatiko mitään mobiiliaplikaatiota, jolla kirjaatte museokäyntejä. Älkääkä vaan alkako kirjoittaa matkoista blogia. Ja jos olette molemmat virheet jo tehneet, niin älkää VAAN alkako miettiä aplikaation ja blogin välille mitään integraatiota. Vie aikaa varmaan enemmän kuin itse museokäynnit.\nHulluutta, tietoutta, suurkulutusta, historiaa, holismia, ihanuutta, mitä lie ja kaikkea vähän päälle. Matka museokortti taskussa jatkuu rahaa säästäen, uusin paikkoihin tutustuen ja yhdessä aikaa viettäen. Kyllä museokortti on ollut yksi vuoden parhaista ostoksista, varmasti ensi vuodenkin.\nLähettänyt Museoholisti klo 23.00 2 kommenttia:\nTunnisteet: museokortti, muu juttu


Kahvilat | Ylläs\nPalvelutRuokailu ja illanviettoKahvilat\tKahvilat\nNauti kuppi lämmintä hyvässä seurassa. Laitetaan suutkin makeaksi!\nHiihtokeskus Ylläs-Ski tarjoaa rinteiden ja hissien lisäksi kaikki lasketteluun oleellisesti kuuluvat oheispalvelut: Suksivuokraamo, suksihuolto, ski shop, hiihtokoulu, rinneravintola, lasten leikkipaikka ja suuri lastenmaa. Hotelli Ylläsrinne\nSuomen monipuolisin kotieläinpiha! Latvamaja\nLatukahvila Äkäsjoen varressa n.4 kilometriä Äkäslompolon kylältä etelään.Palvelee hiihtosesonkeina. Ylläksen Ykkös Caravan\nKesänkitunturin tähtipolulla on lupa taivastella, sillä sen aiheet eivät ole maan päältä – on aika siirtää katse ylös! Luontopolku on n...\tLue lisää


Suklaamarenki: Pihkassa piparminttuun\nTästä on muodostumassa tämän kesän lempijuoma jääkahvin rinnalle. Autotallin takana kasvaa villiintynyttä piparminttua. Lapset tykkää pureskella lehtiä kun suuhun jää heti raikas maku ja vie kuulemma mennessään pahimman karkinhimon. Ehkä pitäisi itsekin keskittyä enemmän tuohon lehtien pureskeluun. Juoman tekeminen on helppoa kuin hengitys. Kourallinen piparmintun lehtiä, lehtien päälle kiehuvaa vettä, hiukan hunajaa, sekoita varovasti ja kannu yöksi jääkaappiin. Muista laittaa samalla jääpaloja pakkaseen niin saat heti aamusta pirtsakan aamuteen. Nautitaan vielä hetki helteistä (sanoo täällä yksi varomaton punanahka), ei aikaakaan kun kohta tulee jo taas räntää vasemmalta ja oikealta.\nLähettänyt Heidi klo10.45 tiistaina, elokuuta 05, 2014\nTunnisteet: juomat, kesä, Loma, ruoka\nAnne Koti Kolmelle tiistaina, 05 elokuuta, 2014\nAh, niin raikkaan näköistä näin kuvien välityksellä!!\nMoikka Anne :) Maistuu myös ihanan raikkaalle, ei ole hiki hetkeen kun juo tällaisen purkillisen jääteetä :)\nLaura tiistaina, 05 elokuuta, 2014\nHerkullisen näköistä! Hmm..toimiskohan toi sitruunamelissasta..? Täytyypä kokeilla! :)\nHeidi keskiviikkona, 06 elokuuta, 2014\nMoikka Laura :) Ehdottomasti kannattaa kokeilla :) Aurinkoista keskiviikkoa!


Deltin Palms Riverfront Resort, Goa- Parhaat tarjoukset | Agoda.com\nHouse: 542/1, Village Penha-De-Franca,Brittona, Porvorim, Goa, Intia, 403101 - Katso kartalta\nErittäin hyvä 7,2 (11 arviota)\nErittäin hyvä 7,2 (41 arviota)\nAlue Porvorim Candolim Palolem Majorda\nKohteen Deltin Palms Riverfront Resort lisätiedot\nMatkailijoille, jotka ovat kiinnostuneita nähtävyyksistä ja kaupungin vilinästä kohteessa Goa, Deltin Palms Riverfront Resort on täydellinen valinta. Kaupungin keskusta on vain 8.0 Km päässä, lentokenttä taas 40 päässä. Hotelli on myös lähellä kohteita Ved Ayurved Bhavan, Mondovi joki, Panjim jokiristeilylaituri.\nTilat ja palvelut hotellissa Deltin Palms Riverfront Resort takaavat vieraille miellyttävän matkan. Hotellin asiakkaat voivat nauttia hotellin mukavuuksista, kuten 24h huonepalvelu, taksi, päivittäinen huonesiivous, 24h vastaanotto, säilytys matkatavaroille.\nHotellista Deltin Palms Riverfront Resort löydät 27 tyylikkäästi sisustettua huonetta, ja monista niistä löydät mukavuuksia, kuten taulu-tv, langaton internet, oma uima-allas, ilmastointi, lämmitys. Hotellin vapaa-ajantilat, joihin kuuluu kuntosali, kylpylä, piha/puutarha, on suunniteltu vain rentoutumista varten. Kohteessa Goa fiksu valinta matkailijoille on Deltin Palms Riverfront Resort, joka tarjoaa rennon ja huolettoman loman joka kerta.\nKaikki matkustajatyypit (11) Pariskunta (6) Perhe pienten lasten kanssa (4) Ryhmät (1)\nKaikki matkustajatyypit (103) Pariskunta (32) Yksin matkustava (21) Perhe pienten lasten kanssa (26) Perhe isojen lasten kanssa (7) Ryhmät (17)\nArvioitu: 13 marraskuuta 2015


kuinka nopeasti jälkiehkäisy pitää ottaa\nsari haavisto mediatoimisto voitto\nkuinka nopeasti maksa käsittelee alkoholia\nparhaat kännykkä vedonlyönti sivut\nparas vedonlyönti app\nkuinka kauan yksi ajotunti kestää\nkuinka paljon vastasyntynyt tarvitsee maitoa\nkuinka nopeasti lihakset kasvavat steroideilla\nkuinka paljon 4 vuotias tarvitsee unta\nkuinka nopeasti rasvamaksa kehittyy\nkuinka kauan sulanut kinkku säilyy\nmm jääkiekko 2018 veikkausKatso jääkiekon MM-kisojen 2019 otteluohjelma alkusarjasta pudotuspeleihin ja finaaleihin.\nJalkapallon MM-kisat 2018 - Lohko C | Veikkaus - YouTube\nJääkiekon MM-kisat pelataan toukokuussa 2018 Tanskassa. A-lohkon alkusarjan ottelut pelataan Kööpenhaminassa ja B-lohkon ottelut Herningissä. Suomi pelaa turnauksen B-lohkossa. Turnaus alkaa 4. toukokuuta. Mitalit ratkotaan Kööpenhaminan Royal Arenalla sunnuntaina 20. toukokuuta. Kaikki\nMm Jääkiekko 2018 Veikkaus - Image Results\nmm jääkiekko 2018 veikkausJalkapallo tulokset Livetulokset tulospalvelussa tarjoaa jalkapalloon yli 1000 sarjan tulokset. Livescore, tulokset, sarjataulukot, kokoonpanot ja otteluiden yksityiskohdat.\nmm jääkiekko 2018 veikkausMM-futisveikkaus 2019 -kisassa veikataan jalkapallon MM-kisaotteluiden varsinaisen peliajan lopputuloksia. Ilmaiseen kilpailuun voivat osallistua kaikki Veikkauksen Etuasiakkaat ja liittyminen on täysin maksutonta. Jos et ole Veikkauksen asiakas, rekisteröityminen asiakkaaksi onnistuu helposti ja nopeasti.\nJääkiekon MM 2019 - TVmatsit\nOhje: Olet tällä hetkellä MM-jääkiekko tulokset-sivulla jääkiekko/Maailma alueella. LiveTulokset.com tarjoaa MM-jääkiekko livescore, lopputulokset ja väliaikatulokset, MM-jääkiekko sarjataulukon ja ottelutiedot. MM-jääkiekko tulosten lisäksi löydät meiltä yli 5000 eri kilpailua yli 30 eri lajista ympäri maailmaa.\nNHL-pelaajat MM-kisoissa. Vuoden 2018 MM-kisoissa nähtiin suuri määrä NHL-vahvistuksia. Mukana hyökkäyksessä olivat Sebastian Aho, Teuvo Teräväinen, Mikko Rantanen, Mikael Granlund ja Kasperi Kapanen. Kaikki mainitut hyökkääjät pelasivat erinomaiset maailmanmestaruuskisat ja jatkoivat hyviä otteitaan syksyllä alkaneella NHL-kaudella.\nJalkapallon MM-kisat 2018 - Mestariveikkaus | Veikkaus - YouTube\nU20 MM-jääkiekko 26.12.2018-5.1.2019 - Vihjeet - Kertoimet\nU20 MM-kisat oteltiin tuttuun tapaan vuodenvaihteessa aikavälillä 26.12.2018 – 5.1.2019. Suomi sai kisoihin varsin pätevän, tulevaisuuden tähtiä täynnä olevan joukkueen, mutta näin oli myös monella muulla joukkueella.\nJääkiekon MM-kisat ovat varsinkin Suomessa suosituin yksittäinen tapahtuma, josta ihmiset tykkäävät lyödä vetoa. Vedonlyöntiyhtiöiden mm jääkiekko kertoimet ovatkin jo pääosin esillä. MM jääkiekko veikkaus tulee varmasti tänäkin vuonna olemaan yksi vuoden kohokohtia! Parhaat vedonlyöntisivustot MM-kisoihin


Vastaukset lehden 5/2020 kysymyksiin ja kakuroon - Insinööri-lehti\nInsinööri-lehti Ratkaisut lehden tehtäviin\nVastaukset lehden 5/2020 kysymyksiin ja kakuroon\nVastaukset Insinööri-lehden 5/2020 kakuroon ja tiukkaan trioon.\n1. Viivakoodeja käytetään yleisesti esimerkiksi tuotepakkauksissa ja logistiikassa. Kyseessä on informaation esitysmuoto, jota voidaan lukea koneellisesti. Minä vuonna viivakoodi patentoitiin?\nVastaus: Viivakoodi patentoitiin vuonna 1952 Yhdysvalloissa. Sen kehittivät Norman Joseph Woodland ja Bernard Silver. Keksinnössä morseaakkosia venytettiin eripaksuisiksi viivoiksi. Viivakoodit alkoivat yleistyä tuotteissa 1970-luvulla lukulaitteiden tultua markkinoille.\n2. Esko Valtaoja lienee Suomen tunnetuin tieteilijä ja tieteen yleistajuistaja. Hän on toiminut muun muassa Turun yliopiston avaruustähtitieteen professorina ja on tuottelias kirjailija. Missä kaupungissa on hänen mukaansa nimetty Valtaojankatu?\nVastaus: Kemissä. Valtaoja syntyi Kemissä vuonna 1951 ja valmistui ylioppilaaksi Sodankylän lukiosta 1969. Kemin 150-vuotisjuhlallisuuksien yhteydessä viime vuoden maaliskuussa hän sai kaupunkiin nimikkokadun.\n3. Kevitsan kaivokselle Lappiin on hankittu valtavia kiviautoja. Heinäkuussa 2019 Boliden Kevitsalle luovutettiin ensimmäinen seitsemästätoista Komatsu 830E-5 -kiviautosta. Kuinka suurta nimelliskuormaa Komatsu 830E-5 voi kantaa?\nVastaus: 220 tonnin nimelliskuormaa. Komatsu 830E-5 on varustettu dieselgeneraattorilla, joka tuottaa sähköä takapyörien sisään sijoitetuille ajomoottoreille. Sähköinen veto ei katkeile, koska vaihteita ei tarvitse vaihtaa\nKakuron ratkaisu 5/2020\nkakuro, tiukka trio\nLehden 4/2021 kakuron ratkaisu\nLehden 3/2021 kakuron ratkaisu\nLehden 2/2021 kakuron ratkaisu\nLehtiarkisto Ratkaisut Kakuroon Seuraava numero ilmestyy viikolla 41.\nInsinööriliiton teettämät kyselyt auttavat jäseniä palkkaneuvotteluissa ja muissa työelämän tilanteissa. Siksi niihin on tärkeä vastata.\nPerintönä parempi työelämä\nPaperiliiton puheenjohtaja Petri Vanhala pohtii sivupersoonien vieraana työelämän muutosta oman jälkikasvunsa kautta. Keskustelussa henkii tarve ja halu jättää nuorille parempi työelämä. Sopimista tarvitaan edelleen. Sitä myös on enemmän kuin julkisen keskustelun perusteella voisi kuvitella.


KIITOS 2013 | NinaHannele\nCategory Archives: KIITOS 2013\n06 keskiviikko Mar 2013\nPosted by NinaHannele in KIITOS 2013\nBlogini täyttä kaksi vuotta!\nOlen otettu kasvaneesta lukijamäärästä. Se on ollut tänä vuonna huima. Ihanaa, että niin moni on löytää sivuilleni päivittäin. Toivon, että olette löytäneet vastauksia etsimiinne kysymyksiin ja kokeilun arvoisia ohjeita sekä ruokaan että treeniin liittyen.\nBlogin kirjoittaminen on antanut minulle paljon ja te lukijat olette kannustaneet minua tekemään uusia julkaisuita. Tänä vuonna kirjoittaminen on antanut minulle vielä enemmän ja toiminut myös terapiana sairauteni aikana. Lupaan myös tulevana vuonna kirjoittaa ahkerammin ja monipuolisemmin 🙂\nEdelleen arkistossa on paljon ”raakileita” viimeistelyä vaille. Pahoittelen etten ole jaksanut julkaista niin paljoa uusia artikkeleja kuin olisin halunnut. Tulevaisuus kuitenkin näyttää jo terveyteni kannalta valoisammalta, joten toivon myös itse, että saan ja ennen kaikkea jaksan taas julkaista tasaiseen tahtiin uusia ja toivottavasti myös mielenkiintoisempia artikkeleita.\nLaitan itselleni tavoitteeksi, että joka päivä tulisi edes yksi julkaisu, joka todennäköisesti on myös jatkossa päiväjulkaisu, joka on jäänyt tauolle, mutta lupaan herättää sen piakkoin taas henkiin. Päiväjulkaisujen lisäksi pyrin julkaisemaan ainakin kaksi tai kolme muuta julkaisua viikossa. Ideapankissa on myös muutama julkaisukokonaisuus joita ajattelin julkaista esim. kerran viikossa.


200 m² Keilaranta 13, 02150 Espoo Toimistotila vuokrattavana - Oikotie 16148253\nVuokrattavat toimitilat Espoo Keilaniemi Keilaranta 13, 02150 Espoo\nKeilaranta 13, Keilaniemi, Espoo\nTämä 200m2 toimistotila sijaitsee kiinteistön 1. kerroksessa. Toimistossa on avotilaa, huoneita, oma keittiöpiste ja wc-tilat.\nAulapalvelut varmistavat, että vieraanne löytävät oikeaan paikkaan, kiinteistössä on oma ravintola sekä neuvottelutiloja ja autolle on mahdollista saada paikka autohallista. Lisäksi kohteen pihalla on runsaasti autopaikkoja talon käyttäjille sekä kiinteistössä vieraileville. Sähköautolle on muutama latauspiste sekä työmatkapyöräilijät on huomioitu pyöräparkilla ja suihkutiloilla kiinteistössä. Kysy lisää numerosta 044 723 4700 tai info@bref.fi. Palvelumme on tilanhakijoille ilmainen.


Pössyteltiinkö temppelissä ja tiedetäänkö nyt miltä Jahve näyttää? – Arkeologien löydöistä syntyi jännittäviä teorioita – Kotimaa\nPössyteltiinkö temppelissä ja tiedetäänkö nyt miltä Jahve näyttää? – Arkeologien löydöistä syntyi jännittäviä teorioita\n07.01.2021 10:05 - Freija Özcan | Lukemisto\nViime vuonna Israelin arkeologisista kaivauksista uutisiin nousi kaksi erikoisempaa teoriaa. Jerusalemin Hebrew Universityn professori Yosef Garfinkel herätti vilkasta keskustelua löydöllään, jonka hän väitti esittävän Jahven eli Israelin Jumalan päätä. Israel-museon arkeologi Eran Arie ja bioarkeologi Dvory Namdar puolestaan onnistuivat tunnistamaan pyhäkön alttarin pinnalta kannabiksen jäämiä.\nKhirbet Qeifyassa ja Mozassa kaivauksia tehnyt Yosef Garfinkel onnistui löytämään kolme lähes 3000 vuotta vanhaa savifiguriinia, jotka esittävät miehen päätä. Kaksi niistä löytyi varastohuoneesta, jossa oli useita kulttiesineitä mukaan lukien kaksi hevosta esittävää figuriinia.\nGarfinkelin Biblical Archeology -verkkolehdessä julkaiseman teorian mukaan päät ovat kuuluneet ratsastajapatsaisiin. Koska kanaanilaiset eivät kuvanneet miespuolista jumalaansa ratsailla ja Vanha testamentti puolestaan useamman kerran mainitsee Jahven ratsastamassa pilvillä tai hevosilla, Garfinkel päätteli päiden esittävän Israelin Jumalaa.\nJuutalaisuudessa Jahven kuvaaminen on kuitenkin kielletty. Koska löydetyt päät ovat peräisin 900–800-luvuilta eKr.,Garfinkel päättelee löydöksensä perusteella, että kuvakielto on tullut juutalaisuuteen vasta 700-luvulla eKr.\nJoukko tutkijoita julkaisi Biblical Archeology -lehdessä vastineen Garfinkelin teorialle. Heidän mukaansa ratsastajapatsaat yleistyivät 700-luvulta eKr. ja lisäksi löydetyistä päistä puuttuu jumalallisia piirteitä, joten on liian pitkälle mentyä tulkita niiden esittävän Jahvea. Tutkijoiden mukaan kyseiset päät ovat luultavammin votiivilahjoja, joita on tuotu kiitokseksi temppeliin.\nKannabista poltettiin alttarilla\nToisen kiinnostavan löydön mukaan Tel Aradissa olevan pyhäkön alttarilla on noin 2700 vuotta sitten polteltu kannabista. Asiasta kertoo muun muassa Live Science -verkkolehti.\nMuinaisen Juudan kuningaskunnan alueelta 60-luvulla esiin kaivetun Tel Aradin linnoituksesta löytyi hyvin säilynyt pyhäkkö, joka on peräisin ajalta 750–715 eKr. Pyhäkössä on kaksi alttaria, joiden pinnalta on löydetty kiinteytynyttä mustaa ainetta. Kun sitä 60-luvulla tutkittiin, sen todettiin sisältävän eläimen rasvaa.\nNyt arkeologit Eran Arie ja Dvory Namdar päättivät analysoida aineen uudelleen semminkin, kun sitä vielä oli jäljellä alttarien pinnoilla. Suuremmalta alttarilta löydetty aine sisälsi suitsuketta ja eläimen rasvaa. Arkeologien yllätykseksi pienemmän alttarin pinnalta löytyi kannabiksen jäänteitä ja eläinten jätöksiä. Jätöksiä oli käytetty polttoaineena. Tutkimustulos vahvistettiin vielä toisessa laboratoriossa.\nArkeologien mukaan löydöt viittaavat siihen, että Juudan kuningaskunnassa on 700-luvulla käytetty kultin harjoittamisessa apuna hurmosta ja harhanäkyjä stimuloivaa kasvia. Koska Aradin pyhäkkö oli virallinen Juudan kuningaskunnan palvontapaikka, sen käytännöt saattavat myös valottaa samaan aikaan Jerusalemissa sijainneen Salomon temppelin kulttimenoja.\nEran Arien mukaan kannabista on saatettu käyttää vähintäänkin ainesosana temppelissä poltetussa suitsukkeessa.


kommammaa: Savuporovoileipäkakku äidille.\nTämä kirjoitus kuuluu nyt sitten siihen kategoriaan, jonka deadline todellakin jo oli ja meni, mutta toisaalta puolet sisällöstä on ihan käyttökelpoista minä päivänä tahansa. Lahjoin siis äitini äitienpäivänä savuporovoileipäkakulla. Siinäpä se sitten tulikin, miksi tämä kirjoitus on jo niin vanhentunut, mutta enempää en enää palaa tuohon äitienpäivään. Sain vinkin tästä helposta ja nopeasta voileipäkakusta yhdestä facebookin leivontaryhmästä ja päätin samantien toteuttaa sen. Poro kun on aina ollut kestosuosikki, mutta silti aina kuitenkin se voileipäkakku tulee tehtyä joko lohesta tai sitten kinkusta. Ohje löytyy Kakkuviikarin blogista ja tämän kakun hauskuus on siinä, että se on leivottu kääretortun muotoon. Kakkuviikari pilkkoi täyteainekset leipien päälle, mutta minä oikaisin siinä kohtaa ja muussasin täytteen sauvasekoittimella tasaiseksi massaksi. Minä olisin kaivannut kakkuun vielä enemmän makua ja syvyyttä, mutta muut kehuivat sitä erittäin hyväksi jo sellaisenaan.\nLähettänyt Hanna / kommammaa klo 20:09\nTunnisteet: leivonta, suolaiset kakut, voileipäkakut\nSåfin 28 toukokuuta, 2018 23:20\nOih, söin hetki sitten savuporopizzaa, sekin oli törkeän hyvää ja niin varmasti tämäkin kakku! <3\nHanna / kommammaa 06 kesäkuuta, 2018 20:53\nSavuporopizza on muuten törkeän hyvää!\nAnonyymi 29 toukokuuta, 2018 16:21\nSaisinko kysyä? Haaveilen ja unelmoin aika ajoin vielä yhdestä lapsesta. Olen lukenut kokemuksistasi, mutta se mikä eniten mietityttää on, että miten kolmannen kanssa on mennyt perheen isällä? Onko lapsiluvun "ylittyminen" kuormittanut häntä tai onko halunnut olla enemmän isompien lasten kanssa, äidin keskittyessä kuopukseen? Paljon enemmänkin haluaisin kysyä, mutta en tohdi ehkä liian tarkkaan kysyä. Olisi kiva jos jotain isä-kuopus-vuorovaikutuksesta kuulisin.\nHanna / kommammaa 06 kesäkuuta, 2018 20:59\nKysy ihmeessä, ja laita vaikka sähköpostiakin (kommammaa@gmail.com) jos tahdot! Vastaan nyt lyhyesti ja yritän saada tuolta isältä "haastatteluajan", jotta voisin kirjoittaa asiasta ihan oman postauksenkin ;) Mutta siis hyvin on mennyt. Alusta lähtien hän on ottanut likan huomioon ihan yhtälailla kuin pojatkin. Raskainta on meillä kummallakin ollut varmaan tuossa viime vuodenvaihteen aikaan, jolloin A nukkui todella huonosti ja heräili koko ajan. Yksihän näistä suurista syistä miksei mies halunnut kolmatta oli yöheräämiset. Se on ollut varmaankin ainoa mikä on vähääkään kaihertanut, mutta muuten koen, että elämämme on hyvää, normaalia, tasapainoista ja onnellista.


“Terve! Mie oon Sanna ja opiskelen toista vuotta fysioterapeutiksi Kareliassa. Oon mukana aktiivisesti oikeastaan lähes kaikessa mahdollisessa ja näin ollen miulle oli hyvin luonnollinen valinta hakea mukaan myös markkinointiassistentiksi. Tuun hyvin juttuun ihmisten kanssa sekä puhun paljon ja välillä myös asiaa, joten odotan innolla tulevaa vuotta kun päästään tämän tiimin kanssa kiertämään kouluja, messuja ja muita tapahtumia. Vapaa-aikani menee suurimmaksi osaksi Joensuun Areenalla, joka on melkein kuin toinen koti. Miut voi löytää sieltä salibandykentältä, yleisurheilualueilta, kuntosalin puolelta, toimitsijapöydän takaa ja välillä jopa katsomosta.”\n“Moikka vaan! Mä oon Alastalon Taina, nyt kolmatta vuotta opiskelemassa fysioterapeutiks Karelia-amk:ssa, vou. Aika lentää siivillä ja kohta sitä pitäisi kuulemma valmistua! Nyt kuitenkin oon jatkamassa vielä tämän syksyn Karelia-amk:n huikean ja enimmiltä osin uudistuneen promotiimin matkassa. Tästä hommasta jäi vain niin hyvät fiilikset niiden lukuisien koulutusten, reissujen ja mahtavien ihmisten jälkeen, joten ei ollut vaikea tehdä päätöstä jatkosta. Syksy vierähtääkin sitten omalta osaltani promokeikkojen, opinnäytetyön ja harjoittelun parissa, tekemistä riittää mutta niin riittää tekijöitäkin! Nyt siis nokka kohti promokeikkoja ympäri Pohjois-Karjalaa ja osin jopa ympäri Suomea, törmäillään!”


USA ja Maduron hallinto keskustelleet kiistellyn presidentin syrjään siirtämisestä - Savon Sanomat\nUlkomaat 22.08.2019 04:35\nMaduron hallinnon jäsenten kerrotaan ottaneen yhteyttä Yhdysvaltoihin presidentin selän takana. LEHTIKUVA/AFP\nVenezuelan presidentin Nicolas Maduron hallinto ja Yhdysvallat ovat käyneet kulisseissa salaisia keskusteluja Maduron siirtämisestä syrjään. Asiasta kertoi Yhdysvaltain presidentin kansallisen turvallisuuden neuvonantaja John Bolton.\nBoltonin mukaan Maduron hallinnon jäsenet ottivat yhteyttä Yhdysvaltoihin sosialistipresidentin selän takana.\n– Ainoat asiat, joista on keskusteltu Maduron selän takana meitä lähestyneiden kanssa, ovat presidentin lähtö sekä vapaat ja reilut vaalit, Bolton tviittasi.\nAiemmin Maduro väitti antaneensa luvan keskusteluille ja maalasi kuvaa salaisista neuvotteluista pitkään valmisteltuna aloitteena, josta hän oli tietoinen ja jonka hän oli hyväksynyt.\n– Aivan kuten olen etsinyt dialogia Venezuelassa, olen etsinyt keinoja, joilla presidentti Donald Trump todella kuuntelisi Venezuelaa, Maduro totesi.\nTrump vahvisti tällä viikolla, että hänen hallintonsa on käynyt neuvotteluja "hyvin korkean tason" venezuelalaisedustajien kanssa. Trump ei kertonut tarkkoja nimiä.\n"Maduro tietää, ettei voi luottaa sisäpiiriinsä"\nYhdysvallat on kiristänyt painostustaan Maduron ja tämän lähipiirin ympärillä. Maa on muun muassa julkisesti kehottanut Maduron sisäpiiriä katkaisemaan siteen presidenttiin. Vastineeksi se on tarjonnut pakotteista vapautumista.\nYhdysvallat on yhdessä 50 muun maan kanssa asettunut tukemaan Venezuelan oppositiojohtajaa Juan Guaidoa, joka julistautui alkuvuodesta Venezuelan väliaikaiseksi presidentiksi.\nTrump on muun muassa sanonut, että harkitsee sulkua tai karanteenia poliittisen kriisin keskellä painiskelevaa maata vastaan. Yhdysvallat on myös jäädyttänyt kaikki Venezuelan hallinnon Yhdysvalloissa olevat varat ja kieltänyt rahansiirrot maan viranomaisten kanssa.\nPainostus näyttää ainakin osittain onnistuneen. Yhdysvaltojen ulkoministeriö kertoi keskiviikkona, että useat Maduron lähipiirin jäsenet ovat ottaneet yhteyttä Yhdysvaltojen viranomaisiin. Jopa Maduron kakkosmiehen Diosdado Cabellon on raportoitu keskustelleen Yhdysvaltojen kanssa.\n– Maduro tietää, ettei voi luottaa sisäpiiriinsä, ulkoministeriön edustaja totesi.\nUhkailua vaalien aikaistamisella\nPoliittinen ja taloudellinen kriisi Etelä-Amerikan sosialistimaassa on ajanut Venezuelan syvään lamaan, ja yli neljä miljoonaa asukasta on paennut maasta. YK:n mukaan jopa neljännes Venezuelan väestöstä on humanitaarisen avun tarpeessa.\nAiemmin tässä kuussa hallinto ja oppositio yrittivät löytää ratkaisua kriisiin Norjan toimiessa osapuolten välisenä sovittelijana. Maduro kuitenkin keskeytti keskustelut.\nViime viikolla Maduron hallinto uhkasi aikaistaa parlamenttivaaleja. Maan parlamentti on ainoa hallinnon haara, joka on opposition kontrollissa. Maduron hallinto on myöntänyt, että ehdotus parlamenttivaalien aikaistamisesta on vastaisku Yhdysvaltojen kiristämille pakotteille.


Urheilijaesittely – Laura Manninen | Kenttäurheilijat-58 ry\nUrheilijaesittely – Laura Manninen\nLaura Manninen on edustanut seuraamme koko uransa, joka alkoi vuonna 2006. Manninen on asunut Helsingissä, Espoossa ja nykyisin Hirvensalmella, mutta seura on pysynyt samana koko ajan. Kilpailemisen aloittaessaan Manninen oli 33-vuotias.\nManninen on edustanut Suomea Amsterdamin EM-kilpailuissa puolimaratonilla vuonna 2016. Ruotsi-ottelussa Manninen on puolustanut maamme värejä seitsemän kertaa, matkana on aina ollut 10000 metriä. Paras sijoitus Ruotsi-ottelussa on toinen vuodelta 2011. Pohjoismaiden mestaruuden hän on voittanut 10000 metrillä vuonna 2016 Kööpenhaminassa. Henkilökohtaisia Suomen mestaruuksia hänellä on kuusi, neljä maratonilta, yksi puolimaratonilta ja 10000 metriltä.\nManninen on kilpaillut paljon ulkomailla niin juoksussa kuin toisessa intohimossaan, porrasjuoksussa. Mannisen maratonennätys niin sisällä kuin ulkona on juostu New Yorkissa. Niin sisälläkin (!), Manninen juoksi 200 metrin halliradalla epävirallisen maailmanennätyksen 2.42.30 vuonna 2017. Kierroksia tuossa juoksussa tuli kaikkiaan viisi metriä vaille 211. Ulkoennätys on vuotta aiemmin samassa kaupungissa juostu 2.41.08.\nMaaliskuussa vuonna 2020 juuri ennen koronasulkuja Manninen juoksi puolimaratonin ennätyksensä 1.14.01 Hollannin Haagissa.\n- En olisi millään uskonut ennätykseen, totesi Manninen tuolloin maalissa.\nVuodesta 2020 tuli Manniselle koronarajoitteista huolimatta todellinen ennätysten vuosi. Hän juoksi yhdeksän ikäluokkansa Suomen ennätystä viidestä kilometristä maratoniin. Viiden kilometrin tiejuoksun aika on lisäksi Helsingin piirin (HelSY) yleisen sarjan ennätys.\n- Maantievitonen oli hieno kokemus, tätä täytyy koittaa toistekin, Manninen hymyili HCRD:n maalissa olympiastadionilla lokakuussa 2020.\nVuonna 2020 voitti maratonjuoksun Suomen mestaruuden Vantaan maratonin yhteydessä, Turun Kalevan kisoissa hän juoksi 10000 metrin SM-pronssille.\nElokuussa Lahdessa Manninen voitti lauantaina Red Bull- nousukilpailun Lahden Suurmäkeen lauantaina ja SAUL:n SM:n 10 kilometrin tiejuoksussa sunnuntaina lähes SE-ajalla 35.17.\nPorrasjuoksuissa ei maailmanlaajuista sarjaa, Vertical World Circuitia, järjestetty vuonna 2020.\nVuosi 2021 on alkanut hyvin. Mannisella on kotonaan oma kuntosali, jonka käyttöä ei voida rajoittaa millään määräyksillä.\nSe näkyy myös tuloksissa. Jyväskylän SM-hallien alimatkalla, 3000 metrillä syntyi uusi SE ja Pohjoismaiden ennätys 45-vuotiaissa. SE parani 45 sekuntia ja ilokseen PE:n hän riisti norjalaiselta. Kilpailu oli Lauran uran kolmas hallissa.\n- Hallijuoksut eivät ole suosikkejani, Manninen toteaa\nTulokset kertovat toista, 2013 Suomen mestaruus N40, 2017 Maailmanennätys maraton , 2021 Pohjoismaiden ennätys 3000 m N45.\nLaura Manninen (os. Markovaara)\n3000 m 9.45,83 i 2013\n5000 m 16.21,41 2012\n5 km tie 16.53 2020\n10000 m 33.32.96 2012\n10 km tie 34.05 2016\npuolimaraton 1.14.01 2020\nmaraton 2.41.08 2016\nPohjoismaiden mestari 10000m 2016\nKuusi Suomen mestaruutta\nNeljä SM-hopeaa, kaksi SM-pronssia\nUseita Suomen Aikuisurheiluliiton mestaruuksia.


Askarruttaa...: 12.-13.5.2016 - Pitkäpistokirjoja\nPortfolio-blogi Kankaanpään opiston askarruttajakoulutuksesta\n12.-13.5.2016 - Pitkäpistokirjoja\nPlastisen sommittelun tunneilla inventoitiin aikaansaannokset ja katseltiin kotitehtävänä olleita haitarikirjoja. Tuotokset menivät edellisten vihkosten seuraksi Taitolan aulan vitriiniin. Kuvassa on kavereiden vihkosia ja haitarikirjoja, oma haitarini on sini-harmaa-mustaraitainen suljettu versio jälkimmäisessä kuvassa.\nPäivää jatkettiin vielä kirjansidonta-aiheella. Tällä kertaa rakennettiin pitkäpistokirjoja, kivaa puuhaa tämäkin. Omaan kirjaani tein kannet kierrätyshuovasta, sivut ovat kirjansidontakurssilta hamstraamaani uusiopaperia, ja sulkijana on ohut nahkanauha.\nVitriinissä kirjani sai kaverikseen Terhin hirvennahkaisen version. Hän laittoi omaansa nappikiinnityksen kirjan selkämykseen - kirjan koostamistekniikka on saanut nimensä juurikin noista selässä näkyvistä pitkistä pistoista, joilla se on sidottu.\nIrina toi näytille kotona työstämänsä paperimassaliskon, joka herätti suurta ihastusta. Vaikea uskoa, että se on tehty samasta materiaalista kuin muiden hiukan rustiikkisemmat versiot.\nTähän päättyivät lukujärjestyksen mukaiset jaksotunnit. Jäljellä on vielä ensi viikon projektiviikko, jonka osa meistä viettää Tallinnan matkalla. Itse jään opistolle hopeatyökurssille, ja viikonloppukin vierähtää täällä.\nTunnisteet: Plastinen sommittelu, Portfolio\nIntohimoinen tilkkuilija, levottomat kädet eivät anna rauhaa. Passionate quilter with restless hands.\nKankaan kuviointi (14)\nKuntouttava ohjaus (3)\nOhjauksen teoria (3)\nPlastinen sommittelu (6)\nRetket ja matkat (1)\nVapaa tikkaus (4)\n11.5.2016 - Ikkunalasikaitaleita\n10.5.2016 - Viimeiset metallityön tunnit; portfoliot\n9.5.2016 - Lasitöitä/Kotoilua\n8.5.2016 - Äitienpäivä\n4.5.2016 - Lasitöitä - haahuilua...\n3.5.2016 - Metriketjun lukottaja ja peltirasia\n2.5.2016 - Ohjausharjoittelua\n30.4.-1.5.2016 - Vappuna kampuksella\n29.4.2016 - Portfolion palautus\n28.4.2016 - Plastisessa syntyy pieniä vihkosia\n27.4.2016 - Lasitöissä pullo katkeaa\n26.4.2016 - Metallitöitä\n25.4.2016 - Lasitöissä ikkunalasia


Siivouspalveluilla lisää sujuvuutta kuntien arkeen - Content House Newspool\nSiivouspalveluilla lisää sujuvuutta kuntien arkeen\n20192, Ulkoistaminen, vaaka\nAluepäällikkö Pauli Päiviö kertoo Palmian tuovan innovatiivisia ratkaisuja siivoustyöhön.\nSe, että kunnalla on järjestämisvastuu palveluista ei tarkoita, että kaikki pitää tehdä itse. Siivouspalvelujen ulkoistaminen on esimerkki palvelusta, joka tuo hyödyt kuntalaisten arkeen.\nTeksti Mia Heiskanen Kuva Juho Länsiharju\nPalmia on otollinen taho valottamaan siivouspalveluiden ulkoistamista, sillä Palmian siivousalan ammattilaiset siivoavat päivittäin yli miljoona neliötä kouluissa, päiväkodeissa, terveydenhoitotiloissa, sairaaloissa, kirjastoissa, pääkonttoreissa, toimistoissa ja monissa muissa kiinteistöissä Etelä-Suomen alueella. Kunnilla onkin aluepäällikkö Pauli Päiviön mukaan monta hyvää syytä ulkoistaa siivouspalvelunsa.\n– Ulkoistamalla siivouspalvelut osaavan ja riittävän ison toimijan hoidettavaksi, kunta kykenee varmistamaan siivoustyöntekijöiden saatavuuden kaikissa tilanteissa. Omia, usein niukkoja resursseja ei ole myöskään tarve käyttää siivoustyöntekijöiden rekrytointiin ja koulutukseen, kun ne hoituvat palveluntuottajan toimesta. Kun sijaisjärjestelytkin sujuvat, taataan palvelutuotannon tasalaatuisuus myös loma-aikoina. Ulkopuolinen palveluntuottaja on myös ajan tasalla toimialan uusista innovaatioista, joilla voidaan tuoda kustannustehokkuutta arjen työhön. Palveluntuottajan vastuullinen ja ympäristöarvot huomioiva toiminta on sekin mielestäni tärkeä lisäarvo.\nKarkkilan kunnassa siivouspalveluiden kohde-esimiehenä toimiva Johanna Volens on yhtä mieltä kollegansa kanssa.\n– Meillä on Palmiassa pitkät perinteet siivouksen asiantuntijatyöstä: tunnemme välineet ja materiaalit ja panostamme henkilökunnan perehdytykseen sekä koulutukseen, jotta he puolestaan pitävät yllä korkeaa laatutasoa siivouskohteissamme.\nVolens tiimeineen vastaa Karkkilan kunnan 26 kohteen siivouspalveluista.\n– Kierrän kohteita päivittäin ja teen näin jatkuvaa laadunseurantaa. Samalla voin olla kasvokkain läsnä asiakkaan ja tiimimme arjessa. Se on paras tapa ennakoida ja varmistaa, että olemme aina aske-\nleen edellä. Viestintäkin sujuu näin luontaisesti asiakaskohteiden käyttäjien suuntaan.\nVolens kertoo, että Karkkilan kunta halusi nimenomaan, että Palmian kohde-esimies keskittyy vain heidän siivouskohteisiinsa.\n– Arvostan sitä, sillä se antaa minulle ja tiimilleni erinomaiset edellytykset onnistua päivittäisessä työssämme.\nPalmialla on usein myös kuntatoimijoita paremmat edellytykset seurata aallonharjalla toimialan kehitystä sekä tuoda innovatiivisimmat ratkaisut siivoustyöhön.\n– Olemme viime vuosina tuoneet vahvasti robotiikkaa ja digitalisaatiota perinteisen siivoustyön tueksi sekä kehittäneet ekologisia palveluja. Olemme myös ottaneet ensimmäisenä Suomessa käyttöön digitaalisen siivouspalveluiden toiminnanohjausjärjestelmän, joka lisää tehoa eritoten suurissa kiinteistökokonaisuuksissa, joissa tilojen käyttö on usein vaihtelevaa, Päiviö muistuttaa.\n– Digitaalinen työkalumme on uudenlainen tapa seurata siivoustyötä ja tuottaa asiakkaillemme reaaliaikaista tietoa tilojen siisteyden ylläpidosta. Digitaalinen toiminnanohjausjärjestelmä sujuvoittaa kokemuksemme mukaan myös uusien työntekijöiden perehdytystä, Päiviö avaa.\nPalmia käyttää palveluita tuottaessaan pääsääntöisesti ympäristömerkittyjä aineita ja välineitä, kuten sataprosenttisesti kierrätetyistä raaka-aineista valmistettuja mikrokuitupyyhkeitä. Kemikaaliton siivous on konkreettinen esimerkki Palmian ympäristöarvot huomioivista palveluista.\nVolens nostaa vastuullisuuteen liittyen esiin myös työntekijöiden hyvinvoinnin ja rekrytointikäytännöt Palmian ollessa monien nuorten kesätyöntekijöiden ja opiskelijoiden ensimmäinen työpaikka.\nJohdon korkeaa osaamistasoa arvostetaan\nKuivajäällä pinta puhdistuu nopeasti ja ekologisesti


Bella 551HT KAIKILLA VARUSTEILLA moottorivene 1993 - Kempele - Nettivene\nHei, myydään Bella 551 HT venepaketti. Vene Bella 551 ht mahtuu isompikin seurue kyytiin 7.hengelle(4.nukkumaan) on säilytys lokeroita joka lähtöön isoa ja pientä myös satamakuomu löytyy ja pitää veden pois hytistä. Uimaportaat lisätty jälkikäteen(helppo laskeutua/nousta uimasta) navigointivalot, vapapaikat 7 vavalle, myös syksyn pimeälle löytyy kattovalot 400lumenia. Päivitetty sammutin, mela löytyvät. Talvet säilytetty tallissa. Karttaplotteri: Lowrance elite TI-7 on täynnä amerikkaa... Voi jopa säätää jääkaappia kylmemmälle laitteesta . Laitteesta löytyy kaikki mitä tarvitset ja vähän enemmänkin. Plotterin mukaan tulee myös Navionics karttakortti jossa Suomen kaikki vesialueet ja meri. Kaikuanturina on TOTALSCAN anturi jossa löytyy sivu-taka-alle luotaukset yms hienoudet, pelkkä anturi 400€! Moottorina ainoa merkki mitä kutsua perämoottoriksi Yamaha F50 Fetl 4-t ruisku vm.2009, 145tuntia ajettu järvivesissä, huippupeli uisteluun ja vesileikkeihin tai matka-ajoon, huiput 47km/h!4-henkilöä täysitankki 30l. Voit säätää uistelunopeutta näytöstä isommalle tai pienemmälle. Traileri: katsastus voimassa 02.01.2023 asti! Respo vm2010 jarrullinen, kantavuus 800kg, vaikka ei tarvisi painon takia olla, trailerissa kuvista poiketen myös sähköinen vinssi käyttämätön( ei mikään tusina vinssi merkki). Lisää kuvia tulossa.\nPaino 470 kg Syväys 0,5 m\nBella 551HT KAIKILLA VARUSTEILLA Moottorivene\nHei, myydään Bella 551 HT venepaketti. Vene Bella 551 ht mahtuu isompikin seurue kyytiin 7.hengelle(4.nukkumaan) on säilytys lokeroita joka lähtöön isoa ja pientä myös satamakuomu löytyy ja pitää veden pois hytistä. Uimaportaat lisätty jälkikäteen(helppo laskeutua/nousta uimasta) navigointivalot, vapapaikat 7 vavalle, myös syksyn pimeälle löytyy kattovalot 400lumenia. Päivitetty sammutin, mela löytyvät. Talvet säilytetty tallissa. Karttaplo...Lue lisää »\nHei, myydään Bella 551 HT venepaketti. Vene Bella 551 ht mahtuu isompikin seurue kyytiin 7.hengelle(4.nukkumaan) on säilytys lokeroita joka lähtöön isoa ja pientä myös satamakuomu löytyy ja pitää veden pois hytistä. Uimaportaat lisätty jälkikäteen(helppo laskeutua/nousta uimasta) navigointivalot, vapapaikat 7 vavalle, myös syksyn pimeälle löytyy kattovalot 400lumenia. Päivitetty sammutin, mela löytyvät. Talvet säilytetty tallissa. Karttaplotteri: Lowrance elite TI-7 on täynnä amerikkaa... Voi jopa säätää jääkaappia kylmemmälle laitteesta . Laitteesta löytyy kaikki mitä tarvitset ja vähän enemmänkin. Plotterin mukaan tulee myös Navionics karttakortti jossa Suomen kaikki vesialueet ja meri. Kaikuanturina on TOTALSCAN anturi jossa löytyy sivu-taka-alle luotaukset yms hienoudet, pelkkä anturi 400€! Moottorina ainoa merkki mitä kutsua perämoottoriksi Yamaha F50 Fetl 4-t ruisku vm.2009, 145tuntia ajettu järvivesissä, huippupeli uisteluun ja vesileikkeihin tai matka-ajoon, huiput 47km/h!4-henkilöä täysitankki 30l. Voit säätää uistelunopeutta näytöstä isommalle tai pienemmälle. Traileri: katsastus voimassa 02.01.2023 asti! Respo vm2010 jarrullinen, kantavuus 800kg, vaikka ei tarvisi painon takia olla, trailerissa kuvista poiketen myös sähköinen vinssi käyttämätön( ei mikään tusina vinssi merkki). Lisää kuvia tulossa. Piilota »\n- Huippupeli luotettavuudeltaan\nKatso myytävänä olevat Bella 551HT KAIKILLA VARUSTEILLA vaihtoveneet »\nNettivene ID 807683


klo 11:07 | 18.11.2013\nLeski perii aluksi ensiksi kuolleen puolison, jos leskeä ei ole sivuutettu testamentilla. Avioehto ei vaikuta tähän. Mikäli kaikki perillisenne ovat kuolleet ennen leskeä, menee koko omaisuutenne aina lain mukaan valtiolle.Jos miehesi kuolee ensin, sinä perit hänet ja sinun kuoltua miehesi pesäosuuden perii miehen veli tai veljen jälkeläinen, jos miehen veli tai veljen jälkeläinen on elossa kuollessasi. Miehen veli tai miehen veljen jälkeläinen on ns. toissijainen perillinen.Sinun pesäosuutesi perii kuollessasi elossa oleva tätisi ja/tai enosi. Jos miehesi veli tai veljen jälkeläinen ovat kaikki kuolleet ennen sinua, saa elossa oleva tätisi ja/tai setäsi myös miehesi pesäosuuden.Jos sekä tätisi ja enosi ovat kuolleet ennen sinua, mutta miehesi veli tai veljen jälkeläinen ovat elossa, saavat he myös sinun pesäosuutesi. Jos sinä kuolet ensin, miehesi perii lain mukaan sinut täydellä omistusoikeudella. Miehen kuoltua koko omaisuutenne menee miehen elossa olevalle veljelle tai miehen veljen jälkeläiselle, vaikka tätisi ja/tai enosi olisivatkin elossa silloin. Tätisi ja enosi eivät nimittäin ole lain tarkoittamia toissijaisia perillisiä. Jos miehen veli tai veljen jälkeläinen ovat kuolleet ennen miestäsi, valtio perii teidät. Serkut eivät peri milloinkaan ilman testamenttia.Edellä mainittuihin tilanteisiin voidaan ratkaisevasti vaikuttaa testamentilla.T.L.\nOletan, ettet ole (kuollessasi) naimisissa. Jos sinulla oli testamentti, mennään sen mukaan, kuitenkin niin, että rintaperillisillä on ainakin lakiosaoikeus eli lapset, tai jos kuolleet ennen sinua, niin lapsenlapset tai näiden jälkeläiset perivät. Ellei heitä ole, ja lapsesi elivät hetken sinun jälkeesi eli he perivät sinut, niin kysymys on silloin kunkin lapsesi kuolinpesästä. Jos jollakulla täysi-ikäisellä on testamentti, toimitaan sen mukaan, toki jos heillä on lapsia, nämä perivät...\nLainaus: Entäpä hypoteettinen tapaus? Ajan autollani lasteni auton edellä. Ajan kolarin ja kuolen. Lapseni perivät minut. Ihan selvä juttu. Lapseni ajavat samaan kolarirysään ja kuolevat. Kuka lopulta perii omaisuuteni? Ex-vaimo? Hypoteettiset sisaruksesi. Ex ei ole enää perimysjärjestyksessä. No, oli lonkalta heitettyä lakitietoa... :)


Troika Bike Bag, polkupyörälaukku | Urheilupiste Anttila\nPolkupyörän ohjaustankolaukku, joustava kiinnitys ohjaustankoon 3 tarranauhalla. Tilava vetoketjullinen päälokero, sis. mesh -osasto (esim. virtalähde), kosketusnäytön katseluikkuna, joka sopii tavanomaisille mobiililaitteille navigointia varten, avautuu sivulta päälokeroon (lataus virtalähteen kautta). Irrotettava, säädettävä olkahihna, silmukka etuvalon kiinnittämistä varten, kapasiteetti noin 4 litraa, kantavuus jopa 5 kg. Vedenkestävä (IPX4-vesitiivis), mittatarkasti vahvistetut reunat, kestävä materiaali, pestävä, nailon.


Päivi - Piper\nPäivi aloitti yrittäjäuransa perustamalla yrityksen vuonna 2015. Toiminta käynnistyi lastenvaatteiden parissa, mutta melko pian toiminta laajeni tekstiilialan konsultointia tarjoavaksi palvelutoiminnaksi, joka toimii aputoiminimellä Piper Consulting. Vuonna 2020 vahvistui myös luova ote, ja toiseksi aputoiminimeksi rekisteröitiin Creative Piper.\n”Tekstiilialan kokonaisvaltainen näkemys sekä talouden sääntöjen ymmärtäminen liiketoiminnassa on tehnyt minulle hyvää: pitää tähdätä korkealle, mutta pitää jalat maassa”\nPäivi edustaa suomalaista tekstiilimateriaalien osaamista, joka on Suomessa teollisuuden alana melko kapea ammattilaisten joukko. Yrittäjä tarvitsee myös liiketoimintaosaamista, jonka vuoksi hän on kouluttautunut myös taloushallinnon ammattilaiseksi.\nDesigner & piirtäjä -Päivi\nPäivi on koulutukseltaan myös teollinen muotoilija. ”Designin lähtökohtana on käytettävyys. Designerina eli suunnittelijan tuon tuotteisiin visuaalista näkemystä, esteettisyyden ja kokonaisuuksien hahmottamisen.\nKuvitukset ovat osa oman yritystoimintani designia, jossa pääsee valloilleen rakas ja pitkäaikainen harrastukseni piirtäminen.”\n”Sinkkutytön päiväkirja”, 2005 Sarjakuva-albumi A5\nSarjakuva-albumi A5 & blogi\nKun talousluvut on jätetty konttorille, on aikaa taiteelle; musiikille ja piirtämiselle, jotka molemmat ovat kulkeneet Päivin mukana lapsesta lähtien ja pianonsoitto konservatorio-opintoina. Pop-Jazz- lauluopintojen tuomaa varmuutta ja vapaan säestyksen uusia oppeja hyödyntäen aukesi uusi väylä myös musiikin tekemiseen.\nLyriikoita alkoi syntyä, ja niiden ympärille Päivi alkoi tapailla tunnelmaa pianolla. Isommat tarinat Päivin mielessä jakautuivat osiksi, joista alkoi punoutua biisejä, joita voisi kuvailla tyylisuunnaltaan lyyriseksi rockiksi. Porvoon Linnamäen ja jokivarren inspiroivissa maisemissa sanojen rytmit ja tarinat jylläsivät sellaisella voimalla, että niiden mukaan oli lähdettävä.\n”Luovuus ja ilmaisutarve minussa on saanut oikean purkautumiskanavan omien kappaleitteni kautta. Olen vahva ja määrätietoinen eteenpäin menijä, mutta kuten kaikilla, myös minulla ujo ja hiljainen puoli odottaa kuulluksi tulemista. Muun muassa näistä ihmisenä olemisen haasteista lyriikat ja laulujen tunnelmat saavat käyntivoimansa.”\nMusiikki ja laulut näkivät päivänvalon myös visuaalisessa muodossa videoina, joissa tapahtumapaikkoina ovat Päiviä inspiroineet ympäristöt.\nEternity & Air (2021)\nSelf consciousness (2020)\nTaskussa laskin, kädessä sivellin ja sydämessä musiikki.\nTätä kaikkea on\nYrittäjän haastattelu: Sanna Salmela.


Lapsiperheiden kotipalvelun ja perhetyön alueet muuttuvat [Tampereen kaupunki - Tampereen kaupunki - Ajankohtaista - Tiedotteet - 2016 - Joulukuu]\nJulkaistu 20.12.2016 9.47\nVuoden 2017 alusta lähtien kotipalveluissa on etelän ja pohjoisen alue. Samalla muuttuvat puhelinnumerot, joista asiakkaat voivat tilata kotipalvelua. Pohjoisen alueella palvelu tilataan numerosta 040 648 7172 ja etelän alueella numerosta 040 635 0549. Uusi aluejako etelään ja pohjoiseen löytyy tämän tiedotteen lopusta (linkki: Uudet palvelualueet). Muutos koskee myös Orivettä, joka kuuluu jatkossa pohjoiseen alueeseen.\nKotipalvelua voi tilata puhelimitse maanantaisin, keskiviikkoisin ja torstaisin klo 9–11 ja tiistaisin klo 12–15. Muina aikoina kotipalvelua voi tilata jättämällä yhteydenottopyynnön puhelinvastaajaan tai oman alueen sähköpostiin [email protected] tai [email protected]\nApua myös perhetyöstä sosiaaliasemien kautta tai Pyydä apua -lomakkeella\nPerhetyön palvelua saa edelleen Tampereen kaupungin perhepalvelun sosiaaliasemien kautta. Lapsiperheet saavat apua ja tukea myös kaupungin internetsivuilla olevan Pyydä apua - lomakkeen kautta. Pyydä apua -lomaketta voi käyttää, jos perheessä on jokin huolta aiheuttava omaan elämään tai läheisen tuen tarpeeseen liittyvä kysymys. Pyydä apua -lomakkeen yhteydenottoihin vastataan 1–3 arkipäivän sisällä.\nAluejaon muutos on aluksi kuusi kuukautta kestävä kokeilu, jolla pyritään vastaamaan lapsiperheiden kotipalveluiden ja perhetyön kasvaneeseen kysyntään. Palveluiden kysyntä on kasvanut sen jälkeen, kun uusi sosiaalihuoltolaki tuli voimaan 1.4.2015.\nLapsiperheiden kotipalvelu ja perhetyö tarjoavat varhaista tukea tamperelaisille perheille. Kotipalvelun ja perhetyön työntekijät auttavat haasteellisessa elämäntilanteessa olevia perheitä ja tukevat arjessa selviytymistä. Kotipalvelu on arkista auttamista esimerkiksi lastenhoidossa ja kotitöissä. Perhetyössä perhettä autetaan antamalla käytännön neuvoja eri ikävaiheissa ilmeneviin haasteisiin, kuten lapsen vuorokausirytmitiin tai koulunkäyntiin.\n(Tiedotettu muokattu 21.12.2016 klo 14.32: mukaan lisätty Orivesi)\nUudet palvelualueet 1.1.2017


Omakoru Oy - Helmetti\nIt is currently Sun Nov 01, 2020 4:33\nJoined: Tue Apr 12, 2011 11:50\nPost by Annamaria » Mon Jul 09, 2012 12:52\nHei! Kokemuksia Omakoru Oy - verkkokaupasta? http://www.omakoru.net/ Tein sieltä tilauksen, jota ennen liityin jäseneksi, eli siis kirjauduin verkkokauppaan sisään. Sitten kun olin tehnyt tilauksen, s-postiini plämähti lasku, johon oli lisätty jäsenmaksu kolmelta kuukaudelta. Ei kai suomessa yleensä peritä jäsenmaksua jos rekisteröityy verkkokaupan asiakkaaksi? Ei ainakaan yleensä ole tapana. Jäsenmaksun suuruus oli 10e kolmelta kk:lta. Oli kyllä pienoinen yllätys, koska luin heidän kysymyksiä ja vastauksia - sivunsa eikä siellä ollut mainintaa jäsenmaksusta. Olisi pitänyt tutkia asiaa tarkemmin.. Ajattelin varoittaa teitä muita tilaajia, että heillä on tälläinen jäsenmaksu. Tosin ostoksista saa sen 10% alennusta, mutta sen suuruus on suurinpiirtein samanverran kun jäsenmaksun, riippuu kuinka paljon on tilaamassa. Irtisanoin välittömästi jäsenyyteni, mutta he eivät ole vastanneet minulle vielä.\nRe: Omakoru Oy\nPost by nekka » Mon Jul 09, 2012 17:15\nKerran tilasin jotain...toista kertaa en, koska tuo miten sieltä tilataan, on (tai oli?) perin kummallista ellei jopa vähän outoa.\nEi mulle kyllä tullut mitään jäsenmaksuja...\nTässä edellinen ketju puljusta viewtopic.php?f=2&t=5008\nJoined: Wed Aug 25, 2010 9:08\nPost by litsi » Mon Jul 09, 2012 18:44\nOlisitkohan vahingossa kirjautunut Oma-koru kerhon jäseneksi. Siellä ainakin oli jäsenmaksuja.\nPost by hatsi » Tue Jul 10, 2012 15:26\nTäältä tilaan usein, minun kohdallani ainakin kaikki on mennyt niinkuin pitääkin.\nPost by Lumijo » Tue Jul 10, 2012 19:58\nViimeksi kun tilasin täältä, kesti todella kauan ennenkuin tuli tuo ns. tarjous/lasku. Tarvikkeet tuli sen jälkeen nopeasti, mutta kesti minulle liian kauan tuo itse laskun saaminen.\nPost by Annamaria » Fri Jul 13, 2012 12:10\nHe vastasivat minulle ja kaikki on OK. Tavarat tuli postissa niinkuin pitikin ja aion tilata useammankin kerran kun minulla kerran on tuo jäsenyys. Päätin sittenkin pitää sen jäsenyyden kun sen kerran maksoin laskun ohessa, mutta olisi voinut olla vähän näkyvämmin se, että jäsenyys maksaa.


Rajatonta ystävyyttä – Laura de Lille | Lily\n2.3.2011 laura pollari\nKun vähän aikaa sitten tiedustelin teiltä ulkomaille muuttamiseen liittyviä kysymyksiä, monia tuntui askaruttavan se, miten uudessa maassa tuntemattomien ihmisten ja paikkojen keskellä löytää ystäviä. Miten luoda sosiaalinen verkosto maassa, jonka kieltä puhuu välttävästi tai ei välttämättä ollenkaan?\nTässä muutamat omat vinkkini:\n1. Ole avoin ja tartu tilaisuuteen\nItse olen tavannut jotkut parhaimmista kavereistani (sekä miekkosehdokkaista) aivan sattumalta. Nyrkkisääntö on seuraava: kaikilta siisteiltä tyypeiltä pyydetään puhelinnumero. Sitä kun jälkikäteen harvoin onnistuu kalastelemaan, mutta virhearvioiden sattuessa sen saa kyllä poistettua puhelimesta mukavan nopeasti. Ja sitten vain tekstiviesti matkaan ja kahvittelemaan!\nJa vielä pieni kannustuksen sana kielitaitoaan murehtiville – ystävyys katsoo onneksi vain harvoin kieltä tai hätäpäissään tehtyjä kielioppivirheitä. Hyvät tyypit pärjäävät aina!\n2. Kutsu itsesi bileisiin\nSitten kun jalka on saatu oven väliin puhelinnumeron ja kahvittelun verran, kutsu itsesi hienovaraisesti uuden tuttavasti illanviettoihin. Tällä lailla tapaat helposti kasan samanikäisiä -ja henkisiä tyyppejä. Hyväksi todettu uusi kaveri on yleensä jokseenkin edustava esimerkki myös muista vieraista. Jalat maassa kulkevalla rentoilijalla kun on harvoin kovin pinnallista kaveripiiriä. Tosikaveruutta etsivälle sanon nimittäin tämän: opiskelijakotibileet ovat yleensä loistava idea, mutta vältä klubeja.\n3. Mene opiskelemaan\nViimeinen tehoystävystymiskeino: mene paikalliseen kouluun opiskelemaan, ja ystäviä tulee ovista ja ikkunoista. Sillä ehdolla tietenkin, että avoin asenne löytyy edelleen myös sieltä omasta takataskusta. Ja kaikkien ystävä ei tarvitse eikä edes pidä olla, mutta ystävällisyys ei maksa mitään, ja toisinaan voi yllättyä myös positiivisesti.\nTämän etapin jälkeen tarvitseekin sitten vain toistaa kahta ensimmäistä kohtaa, ja hyvä tulee. Kotimaan kavereita voi totta kai tulla aina välillä kulttuurishokin myllerryksissä ikävä, mutta kyllä niitä oikeasti loistavia tyyppejä on Suomen rajojen ulkopuolellekin ripoteltu ihan mukava määrä. Uskokaa tai älkää!\nNäitä nyt ei kannata ottaa kovin kirjaimellisesti 🙂 Yleensähän se kutsu tulee ihan itsestään, jos jonkun kanssa tulee hyvin toimeen.\nPointti oli lähinnä osoittaa, että avoin ja utelias asenne palkitaan!\nOlen noista kohdista melko samaa mieltä, tosin tuo kakkoskohta eli ”kutsu itsesi bileisiin” ärsyttää mua. Mä en tykkää ihmisistä, jotka kutsuu itse itsensä jonnekin juhliin 😀 Jos mä en pyydä jotain henkilöä sinne, en häntä haluakaan, joten se on rasittavaa jos se sitten on jotenkin että ”niin kai mäkin pääsen sinne?”. 😀 Tietysti jos asian osaa esittää jotenkin oikeasti hienovaraisesti, on ihan eri asia, mutta tuollainen selkä itsensä kutsuminen on ärsyttävää.


Sievert | Osta verkossa Staypro.fi | Sivu 1\nKoneiden tarvikkeet & käyttöosat25\nPoltinpakkaus, jossa kahva (336611), syklonipoltin(333501), 4 m letku ja säädin POL-liitännällä (309121).\nTäydellinen puhalluslamppusarja 10 metrin pituisella letkulla ja murtoliittimellä Sievert 305401.\nKuumenna rikkaruohot. Liikuta poltinta hitaasti noin 5 cm rikkaruohojen yläpuolella. Rikkaruohoa kuumennetaan, ei polteta. Kuumentaminen rikkoo kasvin soluseinämät ja kasvi kuolee kuivumiseen. Huom! Kaasupullo ei sisälly.\nSievert Handyjet 2282 on yksi puhalluslamppu. Uusi Handyjet-sarja on monikäyttöinen ja ominaisuuksiltaan käyttäjäystävällinen.\nPehmeäliekkipoltin soveltuu parhaiten kaapelitöihin, -sukkien kutistamiseen ja muihin kutistetöihin.\nKova- ja pehmeäjuotoksiin. Intensiivinen ja tehokas liekki, joka kiertyy putken ympäri.\nJuotoskynä, joka soveltuu hyvin juottamiseen, kutistamiseen, leikkaamiseen ja lämmittämiseen kentällä, jossa sähköä ei ole saatavilla. Toimitetaan lisävarusteita sisältävässä laatikossa. Varustettu automaattisella pietsosytytyksellä ja säädettävällä teholla. Alhainen lämpötila jopa 1300 ° C.\nalk. 181.00 €\nPoltinpakkaus, jossa poltinkahva, kaulaputki, nestekaasuletku ja poltin.\nMarkkinoiden tehokkain ja tehokkain poltinjärjestelmä. Nykyaikainen polttoteknologia yhdistettynä\nainutlaatuiseen kaasuseokseen antaa jopa 2400 ° C:n lämpötilan.\nSäädin R 3/8"V-liitännällä, joka takaa tasaisen paineen nestekaasupullon lämpötilasta riippumatta. Valmistettu messingistä, joka takaa parhaan laadun ja pitkän käyttöiän.\nSäätöventtiili ja adapteri M14x1,5 / BSP 3/8" LH. Lähtöliitos vaakaan, pyörivä liitäntä.\nKestävä lasikuituvahvisteinen komposiittimuovikahva. Piezosytytys liipaisin päällä/pois päältä toiminnolla • Polttimien pikakiinnitys. Pyörivä letkuistukka vähentää kaasuletkun kiertymistä.\nPyörivä letkunnippa, R 3/8"V-kierre. Sopii sisähalkaisijaltaan 5 ja 8 mm:n letkuille.\npyörivä, 3/8" vasen\nSäädin, säädettävä paine 1-4 baaria.\nPoltinpakkaus, jossa on Turboroofer 60 -poltin, poltinkahva, kaulaputki ja kaulaputken tuki.\nTiiviste Sievertin M14x1.5-liittimiin. Pakkauksessa 2 kpl.\nRulla (varaosa) Sievertin hiomalaikantasoittajan 361008.\nalk. 19.30 €\nSievert Powerjet 8702 on yksi kärkipoltin. Pieniin tinaustöihin, tarkka ja vakaa liekki.\nAmmattimainen ja tehokas viisiosainen poltinsarja. Ihanteellinen sekä pehmeä- että kovajuottamiseen ja muihin lämmityssovelluksiin.\nArvioidaan lähetettävän 7.6.2022\nKuumailmapolttimet tehokkaalla tuulisuojatulla kuumailmavirtauksella kutistustöihin.\nalk. 126.90 €\nMatalaliekkinen poltinjärjestelmä, kiinnitys Pro 86 -kaulaputkeen, teho 3 kW.\nLitteä poltin tehokkaalla leveällä liekillä ulkona tehtäviin maalinpoistoihin sekä suksenvoiteluihin.\nPoltinpakkaus, jossa on Turboroofer-poltin, kiinteä kaulaputki, tukijalka ja istukka letkuliitäntää varten.\nSievert Metaljet 2155 on yksi puhalluslamppu Sievert MetalJet UltraMapp-kaasulle MetalJet 2155 ja UltraMapp-kaasu 2206 muodostavat markkinoiden kuumimman puhalluslampun.\nButaanikaasulla toimiva puhalluslamppu, jossa piezosytytys. Liekin lämpötila 1300ºC ja palamisaika 60 minuuttia/täyttö.\nTinauksiin ja muihin pieniin kuumennustöihin. Tehokas, tarkka ja vakaa liekki.\nKärkipolttimet terävällä liekillä tarkkuutta vaativiin töihin, kuten kullan ja hopean muokkaamiseen.\nO-rengas Sievertin M14x1.5-liittimiin. Pakkauksessa 2 kpl.\nKahden metrin letku Sievertin puhalluslamppuun Powerjet 253501.\nLyhyt polttimet tarkkuutta vaativiin töihin katolla ja muihin kuumuutta vaativiin töihin, kuten kuumentamiseen ennen hitsausta tai putkilinjan eristeasennustöihin.\nØ 40 mm, 250 mm\nLight Line 871601\nVenttiili ja kaulaputki M14-1.5. Malli on helposti yhdistettävissä useisiin vaihdettaviin poltinsuuttimiin.\nPolttimet ovat kevyitä, mutta samalla erittäin kestäviä.\nalk. 34.40 €\nKuumailmapoltin tehokkaalla tuulisuojatulla kuumailmavirtauksella kun kuumennetaan PVC- , TPO- tai kumimateriaalia, paikassa jossa avoliekki ei ole sallittu. Työpaine 2 bar.\nalk. 44.70 €\nTehokas kuumailmapoltin tarkalla ilmansuuntauksella ja koteloidulla liekillä käyttökohteisiin, jossa avoin liekki ole sallittu.\nArvioidaan lähetettävän 3.6.2022\nErittäin pieni kuumailmapoltin, jossa on lämpöheijastin. Ihanteellinen johdinsarjojen, liikennevalojen, autojen ja muihin ajoneuvojen korjaustöihin, hälytysjärjestelmät sekä merenkulkulaitteet.\nför elektronik, Ø 25 mm\n2000 W:n kuumailmapuhaltimessa on harjaton moottori, 3-vaiheinen ilmavirtaus maksimipainetta varten sekä sisäänrakennettu anturi tarkkaa lämpötilansäätöä varten. Antaa 100-600 °C:n lämpötilan. Lisäksi työkalussa on automaattinen jäähdytys, selkeä LED-näyttö ja vaihdettava ilmansuodatin. Pistooliosassa on moderni, kevyt ja ergonominen muotoilu.\nKärkipoltin terävällä liekillä tarkkuutta vaativiin töihin, kuten kullan ja hopean muotoiluun.\nPehmeäliekkipoltin. Kutistamiseen ja kuumennustöihin. Tehokas ja tuulisuojattu pehmeäliekki.\nTehokas poltin erittäin voimakkaalla ja tuulisuojatulla liekillä kattotöihin ja muihin suuriin kuumennustöihin.\nØ 50 mm, 600 mm\nSäädin, säädettävä paine 1-4 baaria. Varustettu sisäänrakennetulla murtoliittimellä ja manometrillä.\nAutomaattinen sulkuventtiili, joka suojaa järjestelmää sulkemalla kaasuvirran letkun rikkoutuessa. Valmistettu messingistä, joka takaa parhaan laadun ja pitkän käyttöiän.\nJuotoskolvi kevyellä titaani-polttimella levymetallitöihin. Polttimeen sisältyy tehokas tuulisuoja, jonka ansiosta liekki on täysin suljettu ja tuulisuojattu.\nJuotospalat Promatic-kolville. Pituus 130 mm, paino 370 g.\nKahva yhdellä venttiilillä, pääasiassa pienille polttimille. Neulaventtiili on suunniteltu tarkkaan ja nopeaan liekinsäätöön. Jousella varustettu metallinuppi on tarkka ja pitää säädön vakiona.\nKorkealaatuisesta messingistä valmistettu 100 mm:n kaulaputki. Käytetään Sievert Pro 86 -sarjan poltinjärjestelmässä. Suositellaan pieniin lämmitystöihin, kuten kullan ja hopean taontaan.\nTäydellinen lämmitystyökalusarja lämmitys- ja kutistustöihin.\n230 V:n lämpöelementti Sievert DW 3000 -kuumailmatyökalulle.\nKuulalaakeroidussa painorullassa on ruuviakseli ja ergonominen puukahva, joka mahdollistaa mahdollisimman tukevan otteen. Toisella puolella on kulmarauta.\nalk. 57.70 €\nPoltinsarja, mukana Pro 88 -kahva. Titaaninen kaulaputki ja tehopoltin. Mukana jalkatuki ja pyörivä letkuistukka R 3/8"V.\nalk. 276.10 €\nPoltintuki kaikkiin polttimiin, jossa pitkä kaulaputki. Tulityöohjeen mukainen varuste. Promatic, Pro 86 ja Pro 88.\nØ 60 mm, teräs\nLight Line 730470\nPullovaunu kumipyörillä ja kiinnityshihnoilla.\nErittäin tehokas poltin kova- ja pehmeäjuotostöihin. Pyörivä liekki tarjoaa tasaisen ja putken ympärille kiertyvän kuumuuden.\nPyörrepolttimet ovat kaikkein tehokkaimmat polttimet kovaja pehmeäjuotostöihin.


Daum Designtuotteet Verkkokaupasta • Taidelasi • Lasiveistokset\nDaum tuo lyijykristallin ja lasin näyttävästi esiin\nDaum on ranskalainen yritys, jonka Daumin veljekset perustivat vuonna 1878. Yli sata vuotta on pitkä aika designin parissa, mutta Daum on onnistunut uudistumaan ja hyödyntämään aina aikansa muotoilijoita ja suunnittelijoita. Lasin tekeminen on taidetta, mutta Daum on osannut luoda taiteesta myös kuluttajille sopivia tuotteita. Harvinainen tekniikka ja korkealaatuinen kristallilasi ovat olleet lyömätön yhdistelmä myös designin parissa. Kristalliveistokset soveltuvat moneen käyttöön: maljakot, vadit, hajuvesipullot, eläinveistokset ja kynttilänjalat toimivat kaikki katseenvangitsijoina. Lasin ja kristallin väri on syvä ja elävä, joten kristalliveistoksia on todella miellyttävä katsella eri valossa.\nDaum eläinveistokset netistä\nDaumin yksi tärkeimmistä aiheista on eläimet. Kristalliset eläinveistokset kylpevät upeissa väreissä ja ne kiinnittävät taatusti kaikkien huomion. Daum käyttää tuotteissaan myös meripihkaa, mikä tuo kauniita ruskean ja kullan sävyjä veistoksiin. Daumin hevonen, koira, perhonen, norsu ja sammakko herättävät ihastusta. Daumin eläinveistokset ovat usein alle 20 cm korkeita, joten ne sopivat hyvin esimerkiksi kirjahyllyyn tai olohuoneen pöydälle. Daumin taidelasi on tarkkaa ja mukailee oikeaa mallia, joten norsu näyttää aivan oikealta norsulta ja vinttikoira vinttikoiralta. Daumin eläinveistoksia voi ostaa kätevästi netistä, Daumin jälleenmyyjiltä. Kristallituotteet ovat usein tilaustavaraa, joten toimitusajat voivat olla normaalia pidemmät.\nDaumin kristallimaljakko ei välttämättä vaadi kukkaa, kuten perinteiset maljakot. Daumin kristallimaljakko on kaunis jo sellaisenaan, joten sitä voi hyvin pitää esillä koko ajan. Daumilla on myös eri sarjoja, jotka sopivat värinsä ja muotonsa puolesta hyvin yhteen. Jos haluaa tuoda kaunista taidelasia enemmän esiin, voi ostaa samaa sarjaa maljakon, kulhon ja esimerkiksi parfyymipullon. Kristalliesineet ovat usein väriltään monisävyisiä, joten yhdessä lasiveistoksessa voi olla ripaus vihreää ja violettia ja toisessa sinisen ja oranssin eri sävyjä.


Komea Koli | Tehy-lehti\nBlogi: Askeleita 05.07.2017\nViiden päivän Kolin reissu upeissa maisemissa takana. Meillä oli miehen ja tyttären kanssa mökki vuokrattuna neljän yön yli Pielisen rannalta ja eilen illalla kotiuduttiin matkalta. Päivisin kiertelimme Kolin maisemissa, kävimme Pielisen risteilyllä kantosiipialus Suviexpressillä, pyörähdimme Nurmeksessa katsomassa Bomba taloa ja tulipa Nurmeksessa rompetorikin nähtyä. Reissun pääkohde oli tietenkin Kolin vaaran huipulle kapuaminen ja sieltä upeiden maisemien katseleminen ja kuvaaminen.\nOlin jo etukäteen nähnyt kuvista ja lukenut netistä, että Kolin maisemat ovat upeat ja jylhät. Suomen tunnetuimpana kansallismaisemana pidetty Koli ei pettänyt odotuksiani, vaan vastasi hyvin etukäteen saamaani käsitystä. Kolin vaaran päältä on upeat näkymät. Tällaiset maisemat vetävät aika nöyräksi. Nämä maisemat ovat olleet täällä niin kovin kauan ennen minua ja myös jälkeeni jäävät, mietin. Ihminen on niin pieni, ja vain niin kovin lyhyen aikaa käymässä täällä. Niin, pitäisi tosiaan osata nauttia tästä päivästä, tästä hetkestä. Eikä ottaa niin kovin vakavasti pieniä ja turhia murheita. Olla ottamatta itseään niin kovin vakavasti.\nReissussa on aina kivaa, mutta ihanaa oli myös eilen kotiin takaisin tulla. Kolin matkaan on kuitenkin ihana myöhemminkin palata, niin valokuvien kuin omien mieleen piirtyneiden muistojenkin merkeissä ♥. Suosittelen Kolia kaikille, jotka tykkäävät luonnosta, retkeilystä, patikoinnista sekä upeista näkymista ja maisemista. Myös valokuvaajalle ajattelen Kolin olevan aika huikea kohde :).\nAskeleita-blogin päivityksiä voit seurata myös Facebookin kautta.\nLähettänyt 05.07.2017 - 09:56 käyttäjä Elli (ei varmistettu)\nKoli on ihana <3\nLähettänyt 08.07.2017 - 15:49 käyttäjä Suvi Björkqvist


Pönötyksestä uusiutuvaan seurakuntaan\nBy Pauliina Kuikka\tin Mielen päällä\ton April 9, 2018 April 21, 2018\nSanna Eulenbergerin kaavio sai minut kurtistamaan kulmiani. Tätähän minäkin olen miettinyt… sovellettuna seurakuntaelämään (jonka tunnen hyvin sen takia, että olen suurimman osan elämästäni työskennellyt seurakunnissa).\nIhmisiä, kun olemme, myös seurakunta on ihmisten yhteisö, vaikka kristillisen käsityksen mukaan seurakunta on samalla Jumalan suunnitelma. – Ja koska olemme ihmisiä, kohtaamme seurakunnassa “ihmisten ongelmia”, vaikka ajoittain meitä vaivaa illuusio siitä, että olemme niistä vapaita.\nEulenbergin kaavion oikea puoli on mielestäni uskomattoman lähellä sitä, millaisen mallin olen löytänyt Uudesta testamentista ensimmäisten kristittyjen (seurakunta)elämään liittyen.\nEulenberg kyselee muun muassa\nMillaisen tunnekokemuksen yritys (seurakunta, yhteisö) välittää?\nOnko se etäinen, mahtipontinen, kutistava, lokeroiva, eristävä? – Vai onko se kutsuva, inspiroiva, yhteistoiminnan mahdollistava?\nNäin on aina tehty! – Entäs jos tehtäiskiin toisella tavalla?\nTietenkään ei tarvitse muuttaa sellaista, mikä toimii. – Esimerkiksi kristillisen seurakunnan/kirkon perussanoma on muuttumaton ja toimiva. Sen sijaan tyyli, jolla vietiin sanomaa eteenpäin kristinuskon ensimmäisillä vuosikymmenillä periaatteessa toimisi edelleen (matkustaminen jalkaisin, hevosella, purjelaivalla… tai kirjeiden kirjoittaminen pergamentille…) – mutta on parempiakin tapoja (autot, lentokoneet, painotalot, internet, tv,…). Aivan viime vuosikymmeninäkin moni asia on muuttunut ja siksi toimintatapoja on uskallettava muuttaa.\nHyvän olon illuusio\nUskon, että monen seurakunnan ahdingon syy on siinä, että niinä vuosina, kun meni hyvin, tuudittauduttiin hyvään olotilaan tajuamatta, että maailma ympärillä muuttuu. Ympäröivän maailman ja seurakunnan/yhteisön väliin muodostui kuilu, jota on ollut vaikea ylittää.\nBudjetti vai (asiakas)tarve?\nKutistuneet resurssit (vaikkapa raha) pistävät pohtimaan: Kykenemmekö tekemään? – “Asiakkaan” tarve vie pohtimaan: Mitä tarvitaan?\nLuin juuri Craig Groeschelin kirjasta Jokin esimerkin siitä, miten 100 000 €:n kassavajeeseen suhtaudumme eri tavoin sen mukaan, miten tärkeäksi asian oikeasti koemme: Jos sinulle tai minulle sanottaisiin, että meidän pitäisi saada 100 000 € kokoon tiettyyn aikaan mennessä, useimmat meistä sanoisivat: “Ei käy. Ei onnistu.” – Motivaatiotamme lisäisi huomattavasti meille todella tärkeä asia/tilanne – vaikkapa läheisen hätä.\nGroeschel ilmaisee asian kaaviona: Rajalliset resurssit + jatkuvasti kasvava intohimo = räjähdysmäinen luovuus ts. rajallisiin resursseihin löytyy ratkaisu, kun motivaatio on kohdallaan.\nSeurakuntanäkökulmasta: Kun meille syntyy palava halu tehdä tiettyjä asioita, alkavat löytyä myös esteet poistavat keinot.\nPrevious postTerve ja epäterve usko(nnollisuus)\nNext postPönötyksestä uusiutuvaa seurakuntaan: Osa 2. Omistajuutta vai yhteisöllisyyttä


NextGen/NYX | Kaikki tarvittava tieto pelintarjoajasta + parhaat bonukset\nNYX Gaming Group osti vuonna 2011 NextGen Gamingin, mikä tarkoittaa, että näistä ensiksi mainittu omistaa ja tarjoaa nykyään myös NextGenin pelejä. NextGen/NYX on palkittu muun muassa parhaana kasinopelien tarjoajana EGR-gaalassa, ja voi siis ilman mitään ongelmia sanoa olevansa markkinoiden parhaiden kasinokehittäjien listan kärjessä. Pelivalikoima on erittäin laaja ja laadukas, joten tämä toimija on kaikin puolin monipuolinen. Esimerkki NYXin laadusta on, että Ruotsin valtion omistama Svenska Spel tekee tällä hetkellä yhteistyötä NYXin kanssa digitalisoidessaan omat tuotteensa ja tehdessään niistä nettiystävällisempiä.\nTäältä löydät listan suosituimmista kasinoista, jotka tarjoavat NYX pelejä. Tätä tekstiä kirjoittaessa kasinoita on yhteensä 50 kappaletta, ja olemme tähän valinneet ne parhaat nettikasinot, joiden kasinobonukset ovat eri syistä hyvin suositeltavia. Jos etsit nettikasinoa ja bonusta, tämä lista on siis juuri sinulle tarkoitettu.\nBonus: 100 € + 100 ilmaiskierrosta -\nYli 1053 peliä!\nBonus: 2500 € + 50 ilmaiskierrosta -\nRahat tilillä 11h\nBonus: 100 € -\nBonus: 600 € + 180 ilmaiskierrosta -\nIlmaisbonus: 20 ilmaiskierrosta\nYli 1500 peliä!\nBonus: 100 € + 700 ilmaiskierrosta -\nYli 650 peliä!\nKuka pelintarjoaja NYX on?\nNextGen Gaming aloitti toimintansa jo vuonna 1999, jolloin se oli todella innovatiivinen astuessaan netissä olevan, silloin vielä hyvin pienen, pelimarkkinan kehittelyyn. Vasta noin vuosikymmen myöhemmin yritys koki organisaation ja rakenteen muutoksen, kun NYX osti NextGen Gamingin. Tämä hankinta oli kuitenkin vain hyväksi, ja molemmat osapuolet ovat onnistuneet vakiintumaan markkinoilla paremmin kuin ennen – NextGen kehittää enemmän kasinopelejä kuin ikinä ennen, ja NYX on napannut vielä kovemman otteen markkinasta uusien, alaa mullistavien palvelujen avulla. Näitä on olemassa erilaisia sekä pienille että suurille nettikasinoille.\nKasino-operaattorit, jotka päättävät tehdä yhteistyötä NYXin kanssa, saavat aina mahtavan pelivalikoiman ja ensiluokkaista ohjelmistoa. Koska NYX tarjoaa enemmän tai vähemmän täydellisen palvelupaketin omiin tuotteisiinsa, kasinoyritykset voivat saada arvokasta apua markkinoilla kasvamisessa ja vakiintumisessa nettikasinona. Myös myyntipuolella NYX tarjoaa kasino-operaattoreille ainutlaatuisia markkinointivälineitä, joiden tarkoitus on sekä optimoida myyntiä, että analysoida aasiakkaita. Kuten kuulet, tämä on siis todella monipuolinen peliyritys, joka täyttää sekä pelaajien että yritysten tarpeet ja toivomukset.\nPelaa NYX pelejä mobiilissa\nNYX on ehdottomasti innovatiivinen yritys siinä mielessä, että tekniikka on aina asetettu ensisijalle, riippumatta siitä, mistä asiasta on kyse. Tämä priorisointi pelintarjoajan puolelta tuo mukanaan sen, että sinä pelaajana voit aina pelata NextGen/NYX kasinopelejä ilman ongelmia erilaisilla alustoilla ja laitteella. Sekä NextGenin että NYXin pelit ovat täysin mukautettuja myös mobiilille, riippumatta siitä mitä selainta käytät. Voit siis pelata samoja pelejä sekä tietokoneesta, mobiilista ja tabletista, ja kaikki tapahtuu suoraan selaimessa!\nYksi monesta todisteesta siitä, että tämä yritys asettaa riman korkealle tekniikan saralla, on kaikki ne palkinnot, jotka NYX on viime vuosien aikana voittanut. Esimerkiksi vuonna 2014 he voittivat arvostetun B2B:n palkinnon kategoriassa ”Special Achievement”. Palkinto hehkutti sitä, miten hyvin NYX esittelee uusia tekniikoita ja ratkaisuja siihen, mitä rahapelit netissä tarvitsevat virtuaalisessa maailmassa. Muun muassa mobiilikasinot ovat olleet tärkeässä roolissa tämän tapaisessa teknisessä työssä.\nNYXilla on melko hyvä paikka pelintarjoajana Suomen markkinoilla, vaikka NetEntin tapaisia jättiläisiä vastaan onkin vaikea taistella. Valitakseen tietyn markkinaraon, tämä toimija on valinnut tekniikan alustaksi strategialleen, ja keskittynyt tarjoamaan korkealuokkaisen ja kaikenkattavan tuotteen ja palveluita nettikasinoille. Pelien saralla NYXilla on johtava asema mobiilitarjoajana, juurikin koska pelit ovat niin laadukkaita, ja yleisestikin ottaen pelit paranevat jokaisen uuden lanseerauksen myötä.\nNYX tarjoaa hauskoja ja monesti vähän outoja teemoja, jotka luovat siistin pelikokemuksen. Voit sitä paitsi päästä kokemaan täysin ainutlaatuisia toimintoja, jotka löytyvät ainostaan tämän pelintarjoajan peleistä. Esimerkiksi SuperBet tarkoittaa, että panostat muutaman ylimääräisen sentin ja saat paljon paremmat mahdollisuudet suuriin voittoihin. Gamble-toiminto on myös suuri juttu näissä peleissä, ja tarkoittaa, että jo saamasi voitot voivat suurentua entisestään, jos arvaat oikean värin. Slottejen lisäksi NYX kasinot tarjoavat videopokeria, pöytäpelejä, bingoa ja raaputusarpoja.\nJos haluamme sukeltaa vähän syvemmälle muutamaan NYXin menestyksekkääseen pelituotteeseen, moni peli kuulostaa varmasti tutulta, ja pelintarjoaja antaa usein myös jo tuttujen hahmojen jatkaa elämästään uusissa peleissä. Esimerkiksi maaginen taikuri Merlin on mukana monessa pelissä, ja pyöräyttelee aina esiin kunnon voittoja. Merlinistä on vähän eri versioita, kuten Merlin’s Millions Superbet ja Merlin’s Magic Re-spins. Medusa ja Foxin ovat kaksi muuta hahmoa, jotka löytyvät monesta NYXin pelivalikoiman pelistä.\nIlmaiskierroksia ja bonuksia NYX peleissä\nIlmaiskierrokset ja bonukset ovat NYX peleissä pitkälti samalla tasolla kuin muidenkin pelintarjoajien saman tyyppisissä peleissä. Miten hyviä ilmaiskierroksia ja bonuksia saat vaihtelee tietysti eri pelien välillä, mutta yleisesti ottaen pelit ovat melko korkealla tasolla voittojen jakelun saralla. Koska monet suomalaiset nettikasinot työskentelevät NYXin kanssa, sinulla on mahdollisuus hyödyntää monia kannattavia kasinobonuksia, jotka boostaavat pelaamistasi kunnolla, kun aloitat pelaamisen!\nNYX kasinot tarjoavat myös ensiluokkaisen pokerihuoneen, joka sisältää todella hyviä videopokeripelejä. Täällä sinulla on hyötyä pokeribonuksen käyttämisestä, joka lisää suurten voittojen saamisen mahdollisuutta, ja pelata voit esimerkiksi pelejä NYX Joker 1000 Deluxe. Jack’s Beanstalk on toinen kasinopelaajien keskuudessa tunnettu peli, ja se esiintyykin usein erilaisissa bonusyhteyksissä. Ei ole ollenkaan tavatonta, että nettikasinot tarjoavat ilmaiskierroksia juuri tähän hedelmäpeliin, joka perustuu saman nimiseen lasten satuun.\nUusia NextGen/NYX kasinoita\nNextGen perustettiin Ruotsin Tukholmassa, jolloin muutama innokasta pelien harrastajaa kokoontuivat ja päättivät ryhtyä tositoimiin. Tästä syystä ei ole ihme, että pelintarjoajalla on vielä tänäkin päivänä, NYXin hankinnasta huolimatta, monia asiakkaita Pohjoismaissa. Heillä on vieläkin suuri toimisto Tukholmassa, ja suuri osa teknisestä osaamisesta löytyykin juuri sieltä. Suuret kasino-operaattorit kuten esimerkiksi kansainvälinen Unibet ja mobiilikasinosuosikki Leo Vegas ovat hyödyntännet NYXin palveluita. Myös kasino-operaattorit kuten Casumo, Dunder Casino ja Suomiautomaatti tarjoavat NYXin tuotteita.\nMyös jotkut uudet nettikasinot ovat tajunneet, että NYX luo jännittäviä ja innovatiivisia pelejä, joita pelaajat arvostavat. Esimerkiksi Speedy Casino on yksi kiinnostava toimija, joka on supernopeilla maksuilla ja eloisalle pelikokemuksellaan tarjonnut pelaajille jotakin aivan uutta. Myös Split Aces Casino on toinen esimerkki uudesta kasinosta, josta on tullut suuri puheenaihe uusia kasinoita metsästävien pelaajien keskuudessa. Highroller on kolmas suosittu kasinomenestys vuodelta 2017, joka kasvattaa vieläkin osuuttaan markkinoilla – ja NYX on tietysti vaikuttanut tähän.\nYhteenveto – NextGen/NYX\nNextGen/NYX on se tulos, joka luotiin, kun NYX Gaming osti NextGeneration Gamingin vuonna 2011. Siitä lähtien tämän hiljattain perustetun peliyrityksen tulokset ovat nousseet räjähdysmäisesti. NYX tarjoaa kasinopelien lisäksi ratkaisuja kokonaisuuksiin – sekä pienemmille että suuremmille kasino-operaattoreille. NYX on suuri toimija, joka on jo saanut monia meriittejä, ja joka tulee varmasti jatkamaan laadukkaiden kasinoratkaisujen tykittämimstä markkinoille.


VARUSTAMO: Valinnan edessä - Lukio vai ammattikoulu?\nNäin yhteishaun aikaan on jokaisella peruskoulunsa päättävällä tai jo päättäneellä valinta edessä - ammattikouluun vai lukioon? Itse valitsin aikanani IB-lukion, jossa opiskelu tapahtuu englannin kielellä. Valinta oli minulle silloin helppo, sillä se takasi minulle mahdollisuuden lähteä pois pieneltä paikkakunnalta hieman isompaan kaupunkiin. Ammattikoulua en tullut ajatelleeksikaan, sillä pidin suurena haaveenani toimittajaksi pääsyä, johon tarvittiin yliopistokoulutus. Silloinen unelma jäi jo vuosia sitten taa, mutta lukiosta oli minulle paljon hyötyä. Olen tosin aina ollut jokseenkin teoreettinen ihminen.\nJo muutaman vuoden ajan lukio ja ammattikoulu ovat olleet hakijoiden kiinnostuksessa tasoissa. Lähes saman verran hakee yhteishaun aikana molempiin. Ja ei mikään ihme, sillä onhan molemmissa paljon hyvää ja paljon huonoakin - tasaisesti. Ammattikoulussa on mahdollista saada ammatti nopeasti ja tehokkaasti ja päästä oman leivän syrjään kiinni jo aikaisin. Lukio sen sijaan antaa ohjat pidempään koulutukseen esimerkiksi yliopistoon.\nStereotyyppisesti ajateltuna ammattikoulusta valmistuvat tulevat olemaan vain työelämässä ja jäävät niin sanotusti duunareiksi. Viime vuosina kuitenkin lukion ja ammattikoulun välinen kuilu tässä erottelussa on kasvanut lähes umpeen. Ammattikouluun meneminen ei rajoita enää korkeamman koulutuksen saamista juuri lainkaan. Reittejä löytyy ammattiin kuin ammattiin jos monenlaista. Toki lukiosta valmistuva saa vieläkin paremman yleistietotaidon ja teoreettiset kyvyt, mutta ammattikoulun tarjoama käytännöllinen koulu ei enää estä pääsemistä jopa maisteriksi tai tohtoriksi asti. Ammattikoulusta löytyy paljon erilaisia aloja, mutta myös lukioita on monenlaisia. Tampereelta löytyy IB-lukio, matikkapainotteinen lukio ja taidepainotteisia lukiota.\nMutta miten ihmeessä tosiaan voi valita oman alansa? Entä jos sitä ei löydy ammattikoulusta ja lukio ei kiinnosta yhtään? Älä luovuta! Koskaan ei voi olla varma siitä, millainen ala tai koulu todellisuudessa on. Esimerkkinä itse luulin haluavani ekonomiksi lukion jälkeen ja pääsinkin opiskelemaan tuotantotaloutta. Huomasin kuitenkin hyvin nopeasti, ettei se ollut minun alani ja tällä hetkellä opiskelen sosiaalialaa, jonka luulin vielä muutama vuosi takaperin olevan se viimeinen mahdollinen ala, jolle hakeudun. Aina kannattaa koittaa! Koskaan ei tiedä, kuinka paljon kokemuksestaan oppii ja kuinka paljon siitä todellisuudessa tykkää! Ja tietenkin oppi sekin on, jos huomaa ettei tämä ollutkaan se oma juttu.\nIntoa Yhteiseen Hakuun!\nLähettänyt Varustamo klo 15.26\nTunnisteet: Ammatinvalinta, Yhteishaku


Nusa Penidan pinnan alla - Parasta matkalla\nInstagramin feediä selatessani satuin joskus törmäämään Indonesiassa toimivan Sanctum Dive Indonesian postaukseen. Mielenkiintoni herätti se, että sukelluskoulu on suomalaisen Emmin ja hänen indonesialaisen miehensä pyörittämä. Sanctum jäi kummittelemaan mieleen. Ajattelin, että olisi mukava päästä sukeltamaan suomenkieliseen paikkaan, koska takanani oli vasta Open Water Diver -kurssi, jonka olin suorittanut edellisenä kesänä Thaimaassa Koh Taolla. Lisäksi yksin reissatessani tapaisin myös mielelläni muita suomalaisia.\nSanctum Dive Indonesian omistajapariskunta Andri ja Emmi.\nNusa Penida sijaitsee lyhyen venematkan päässä Balilta, jonka olin kuullut olevan hyvä ja helppo kohde soolomatkaajalle. Lähetin pari viikkoa ennen Balille menoa Sanctumiin viestin jossa kerroin tulostani ja kiinnostuksestani sukelluksille. Sain nopeasti lämpöä henkivän vastauksen, jossa minut toivotettiin tervetulleeksi ja kerrotiin, että majoitus löytyisi helposti, sen kuin vain pölähtäisin paikalle.\nYksin reissatessa tulee toisinaan väkisinkin epävarmuuden tunteita, jolloin pienetkin ystävällisyyttä osoittavat eleet ja vihjeet siitä, että kaikki kyllä järjestyy, tuntuvat kultaakin kalliimmalta. Muistan tuon sähköpostin luettuani tunteneeni suurta varmuutta siitä, että on täysin ok lähteä jonnekin tuntemattomalle saarelle Indonesiaan sukeltamaan, vaikka takana oli vasta kuusi sukellusta yli puolen vuoden takaa, enkä tiennyt Indonesiasta oikeastaan yhtään mitään.\nViikon Balilla chillailun ja joogailun jälkeen olin valmis pieneen seikkailuun. Hyppäsin Nusa Penidalle vievään pikaveneeseen ja laitoin Sanctumiin viestin, milloin olisin perillä Nusa Penidan satamassa. Vastassa oli nuori paikallinen mies, joka vei minut skootterilla bungalowiin keskelle palmumetsää. En tiennyt yhtään mihin olin tullut ja koin suurta epämukavuutta. Katsoin kartalta sukelluskoulun sijainnin ja lähdin kävelemään. En ennättänyt kuistia pidemmälle, kun kulman takaa hyppäsi vanhempi mies, joka kysyi olenko menossa Sanctumille. ”Ai olet, no hyppää kyytiin, minä vien”, hän viittilöi. Minulle alkoi pikkuhiljaa valjeta, miten asiat hoituvat pienellä indonesialaisella saarella.\nAluksi minun piti olla Nusa Penidalla vain muutamia päiviä, sen verran että saisin vähän sukeltaa. Sitten oli tarkoitus jatkaa matkaa Gili-saarille ja ties minne kaikkialle. Vierailu venähtikin yli kahden viikon mittaiseksi. Kun ensimmäisenä päivänä astuin Sanctumille, oli selvää, että tulisin viihtymään saarella pidempään.\nSanctumissa tapasin Emmin ja hänen siskonsa Mimmin, joka ryhtyi heti esittelemään saaren sukellussaitteja ja suunnittelemaan seuraavien päivien sukelluksiamme. Lämminhenkinen tunnelma karisti kaikki epämukavuusfiilikseni hetkessä. Vaikka uutta keskusta rakennettiin täydellä höngällä ja kaikilla piisasi kiirettä, oli heillä silti aikaa vastaanottaa yksi epävarma soolomatkailija ja aloitteleva sukeltaja.\nSukelsin kolmena päivänä, yhteensä kuusi sukellusta. Nusa Penidan ympärillä on useita mahtavia sukelluskohteita, ja huhhuh millaisia sukelluksia pääsinkään kokemaan! Olin nähnyt Instagramista, että Nusa Penidalla olisi mahdollista nähdä paholaisrauskuja, eli ”mantoja” (Manta ray). Hienoinen toivonkipinä paloikin sisälläni, että näkisin rauskun silmästä silmään.\nEnsimmäinen sukellussaitti oli Manta Point, joka on tunnettu mantojen ”puhdistusasemasta”, eli isosta kivestä, jonka ympärille mantat saapuvat säännölliseen ihonhoitoon. Pikkukalat napsivat loiset pois mantojen iholta ja puhdistavat mahdolliset haavat. Tällä kertaa rauskuja ei puhdistusasemalla kuitenkaan näkynyt, mutta tekemistä riitti itse sukellukseen keskittymisessä pitkän tauon jälkeen.\nLaivan hylkyä etsimässä\nToisena päivänä lähdimme kunnianhimoisesti paikantamaan huhujen perusteella mereen uponnutta laivan hylkyä. Dive Masterillamme Mimmillä oli tiedossa hylyn sijainti noin niin kuin suurinpiirtein, joten halusimme kokeilla onneamme. Ja mitä ihmettä, kun laskeuduimme pinnan alle oli hylky suoraan edessämme! Pitkään en ennättänyt tilannetta tuuletella, sillä kova virtaus nappasi minuun kiinni ja alkoi vetää kohti hylyn rautakehikoita. En ollut koskaan ennen sukeltanut niin kovassa virtauksessa, joten tilanne oli sanalla sanoen j-ä-n-n-i-t-t-ä-v-ä. Yritin olla telomatta itseäni hylkyyn tai tarkertumatta siitä lepattavaan köyteen. Lisäjännitystä sukellukseen toi se, että huomasin regulaattorini suuosan olevan rikki ja jouduin käyttämään vararegulaattoria, joka on keveytensä takia hieman kiikkerä suussa. Virtaus tarttuu myös helpommin vararegun pitkään letkuun ja pelkäsin, että regu irtoaa suusta.\nEhdimme kuitenkin hetken aikaa ihailla löytöämme, joka oli suuresta tiililastista päätellen pieni rahtialus, ennen kuin oli pakko antautua virran vietäväksi. Virta vei meitä pitkin riuttaa ja matkan aikana ohitsemme vilahti mm. suuri Karettikilpikonna ja lukematon määrä värikkäitä korallikaloja. Sukellus tuntui siltä, kuin olisimme kiitäneet moottoritiellä pitkin riuttaa.\nSukelluskuvat: Mika Laitinen\nKohtaaminen majesteettisten mantojen kanssa\nKolmantena sukelluspäivänä unelmani toteutui. Kohtasimme Manta pointissa noin kymmenen paholaisrauskun parven. Luulin etukäteen, että pissisin housuuni (märkäpukuuni) tai kuluttaisin happeni hetkessä loppuun jännityksestä, jos manta uisi eteeni. Mutta ei. En pelännyt lainkaan. Jokin niiden olemuksessa sai aikaan rauhallisuuden tunteen. Olisin voinut katsella näiden majesteettisen otusten liitelyä koko päivän.\nMantat kaartelivat ja kiertelivät ympärillämme, ja eräs manta kääntyi uimaan suoraan kohti. Olimme sen ympärillä kuin kunniakujassa, jonka keskeltä rausku liihotteli näytöstyyliin.\nEnnen laitesukelluksen aloittamista olen snorklannut lähinnä Kreikassa. Alkuun kaikki vähänkään isommat kalat pelottivat enkä uskaltanut snorklata tai uida kovin syvässä vedessä. Pikkuhiljaa kuitenkin huomasin, että eivät kalat minusta juurikaan piittaa. Pian meren alainen maailma alkoi tuntua turvalliselta. Jopa turvallisemmalta kuin ulkomaailma. Muistan tarkkaan hetken, kun tämä käännekohta tapahtui. Olin snorklannut pitkän aikaa katsellen suuria kalaparvia. Nostin pääni pinnan yläpuolelle, jolloin tuuli ja melu tarttuivat korviini. Halusin laittaa pääni pian takaisin pinnan alle.\nLapsena unelma-ammattini oli meribiologi. Nyt kun olen aikuisena ajautunut sukelluksen pariin ja saanut kokea sykähdyttäviä meren alaisia kokemuksia, en voi muuta kuin pohtia, olisiko se sittenkin ollut se tie, mille minun olisi pitänyt lähteä. Olen tuijottanut lapsesta saakka Avara luonto -ohjelman meriaiheisia jaksoja sekä Jacques Cousteaun ja David Attenboroughin dokumentteja. Meressä on jotakin äärimmäisen kiehtovaa. Sukeltaessaan sitä tiedostaa olevansa vain vierailija, joka saa katsoa, mutta ei koskea. Sitä on täysin laitteidensa varassa. Ihminen ei kuulu mereen, ei enää. Mutta sieltä mekin vain olemme saaneet alkumme. Meri on kaiken elämän alku, jota tulisi kunnioittaa ja varjella kaikin keinoin.\nBaliIndonesiaLaitesukellusManta rayNusa PenidaPaholaisrauskutSanctum Dive Center\nPuolen vuoden reissu opintovapaalla alkaa 04/01/2019\nLotta-Maaria / Dolphin Perspective / 28/12/2019 at 15:46\tReply\nOlipa kiva lukea tätä, kun itsekin olen suuntaamassa tuonne päin. Mantat on kyllä parasta, mitä sukeltaja voi nähdä 💜\nhanna (Author) / 28/12/2019 at 16:28\tReply\nMahtava kuulla, että olet suuntaamassa tuonne päin! Tekisi kyllä itsellekin hyvää päästä täältä talven keskeltä taas pois. 🙂\nRiitta reissaa / 29/12/2019 at 00:08\tReply\nOlipa kiinnostava ja jännittävä juttu virtauksineen! Sukelsin laitteilla kerran Karibialla, mutta en todellakaan nähnyt tuommoisia hienouksia. Ja jpeita kuvia olet ottanut. Kui ka syvällä sukelsitte? Kuinka syvällä oli esim se hylky? Upeita värejä!\nhanna (Author) / 29/12/2019 at 00:18\tReply\nKiitos! Nusa Penidalla ollessani olin vielä Open Water Diver -sertifikaatilla, eli sain sukeltaa maksimissaan 20 metriin. Hylky ei ollut kovin syvällä, olisiko ollut jotain 10-15 metrin syvyydessä.\nSonja / Shining Journey / 29/12/2019 at 19:33\tReply\nPostauksesi muistutti minua merenalaisen maailman kauneudesta, johon pääsin tutustumaan vuosia sitten Australiassa, Fidzillä, Uudessa-Kaledoniassa ja Cook-saarilla. Tuli ihan älytön ikävä snorklaamista! 🙂 Sukeltamassa kävin ainoastaan kerran, koska se ei oikein sovi minulle korvieni takia. Merenalainen maailma on kyllä ihan huikean kaunis paikka, ja meidän pitäisi pitää parempaa huolta maailman meristä. Todella huikeita ja ihania seikkailuja sinulla on ollut. Hyvää alkavaa uutta reissuvuosikymmentä! 🙂\nhanna (Author) / 29/12/2019 at 20:17\tReply\nKyllä, varsinkin kun omin silmin näkee sitä kauneutta, ja kuinka eri paikoissa elämää on enemmän tai vähemmän riippuen ihmisen vaikutuspiiristä, niin alkaa miettimään miten tärkeä ja toisaalta hauras merien ekosysteemi on. Toivottavasti ihmiskuntana alkaisimme pikkuhiljaa oppia virheistämme ja korjata toimiamme kestävämpään suuntaan. Kiitos ja upeaa alkavaa vuosikymmentä myös sinulle!\nMerja / Merjan matkassa / 30/12/2019 at 16:23\tReply\nHienoja sukelluskokemuksia ja kuvat todella upeita! Olen kokeillut sukeltamista pari kertaa, mutta se ei tuntunut omalt jutulta, joten tyydyn mielummin snorklaukseen. Välineet pitää tosiaan olla kunnossa, että pääsee täysillä nauttimaan kokemuksesta.\nhanna (Author) / 01/01/2020 at 17:31\tReply\nKiitos Merja! Snorklatessakin voi nähdä vaikka mitä mielenkiintoista, vaikkapa Mantoja!\nAnnukka / 31/12/2019 at 10:54\tReply\nMahtavan näköistä tuolla veden alla. Bali ja sen ympäristö kiinnostaa paljon, valitettavasti sukellukset eivät itselleni ole terveydellisten syiden takia mahdollisia, mutta onneksi pääsee ihailemaan merenalaista maailmaa kuvien kautta.\nhanna (Author) / 01/01/2020 at 17:32\tReply\nKiitos! Niin, terveysseula on aika tiukka laitesukelluksessa. Suosittelen joskus kokeilemaan snorklausta, jos terveys antaa siihen myötä.\nSuunnaton / 01/01/2020 at 10:39\tReply\nNusa Penida kiinnostaisi kovin, joten täytyy pitää Sanctum mielessä! Kiva kun vinkkasit siitä 🙂\nMantoja olisi ihan mieletöntä päästä näkemään!\nhanna (Author) / 01/01/2020 at 17:33\tReply\nNusa Penidalla kannattaa mielestäni ehdottomasti käydä jos on Balin suunnalla ja skipata Nusa Lembongan kokonaan, mikä on ruuhkainen naapurisaari, ja minne kaikki yleenaä menevät.\nErityinen Maailmalla / 01/01/2020 at 17:14\tReply\nKuullostaa ihanalta paikalta.\nhanna (Author) / 05/01/2020 at 22:22\tReply\nKyllä, itse ainakin tykästyin kovasti!\nMikko / Matkalla Missä Milloinkin / 03/01/2020 at 15:23\tReply\nPaholaisrauskuvat ovat upeita eikä muutkaan kuvat veden pinnan alta ole yhtään hassumpia! Toistaiseksi itse olemme tyytyneet snorklaamaan, joka on meidän mielestämme aivan huippua! Oliko tuolla muuten lainkaan roskia / muovia?\nhanna (Author) / 05/01/2020 at 22:45\tReply\nSnorklaus on kyllä kivaa! Jos vain terveys sallii, niin suosittelen kyllä kokeilemaan laitesukellusta. Siinä vedenalaisen maailman tarkkailu on jotenkin intensiivisempää ja rauhallisempaa. Kyllähän sitä roskaa valitettavasti näkyy, Indonesia on kuitenkin maailman toiseksi suurin merien saastuttaja ja paikan päällä näkee hyvin, miten onnetonta paikallinen jätehuolto on. Balilta kantautuu myös roskaa, mutta toisaalta Nusa Penidan kovat virtaukset pitävät vedet aika kirkkaina. Onneksi alueella toimii järjestöjä jotka levittävät tietoisuutta ja toimenpiteitä saastuttamisen kitkemiseksi ja sukelluskeskukset tekevät beach clean upeja ja sukeltajat noukkivat roskia merestä. Nämä ovat tietenkin pieniä toimenpiteitä globaalin ongelman edessä.\nMarttiina | Onioni.fi / 04/01/2020 at 11:39\tReply\nNusa Penida on niiiin hieno paikka, vaikkei siellä sukeltamassa oltukaan. Snorklattiin vaan Gili Airilla / Menolla mikä oli sekin huikea kokemus. Siellä ei tosin mantoja nähty. Mutta meren alla on rauhallista, kuten kirjoitat. ✨✨Tykästyin myös Ceninganiin, jossa saatiin olla kaikessa rauhassa. Lembonganista ei myöskään pahemmin välitetty. Hyvää alkanutta reissuvuotta!\nhanna (Author) / 05/01/2020 at 22:47\tReply\nGili-saarille piti minunkin mennä, mutta jotenkin jämähdin sitten tuonne Penidalle😁. Ceningan oli ihan jees myös, koska niin rauhallinen!\nSanna I Seven Seas / 04/01/2020 at 23:08\tReply\nHuikeeta! Tiedän niin tuon tunteen, mitä on olla pinnan alla laitteiden kanssa. Todellakin siellä olla vaan kylässä toisten valtakunnassa, missä on niin kovin kaunista ja kiehtovaa! En ole itse päässyt nyt hetkeen sukeltamaan, mutta aina kun mahdollista niin vähintäänkin snorklaamaan.\nMantan kanssa olen sukeltanut muistaakseni Miamian lähettyvillä. Muualla en ole niihin törmännyt. Uskon, että oli majesteettinen kokemus!\nhanna (Author) / 05/01/2020 at 22:49\tReply\nOlihan se upeaa! En edes tiennyt Penidalle mennessä, että siellä voisi nähdä mantoja, joten se tuli ihan yllätyksenä!\nhanna: Nusa Penidan pinnan alla


Golfarin fysiikkaharjoitukset | Harjattula Golf & Country Club\nKausi 2016 »\nGolfarin fysiikkaharjoitukset »\nTerveempänä, tehokkaampana, lisää pituutta ja helppoutta lyöntiin\nTervetuloa aloittamaan golfarin fysiikkaharjoitukset JN Areenalla. Harjoitukset on kerran viikossa marras- ja huhtikuun aikana ja harjoituksia on yhteensä 20 kertaa. Joulu- ja talvilomalla ei ole harjoituksia. Ryhmien on tarkoitus käynnistyä marraskuun puolessa välissä ja ryhmiin tarvitaan vähintään 14 ilmoittautunutta.\nTavoitteena on toiminnallisuuden kehittäminen palvelemaan golfsvingiä, jolloin nautinnollisuus lisääntyy.\nHarjoituskauden aikana tehdään monipuolisesti liikkeitä, jotka auttavat pelaamaan parempaa golfia: lihastasapainon kehittäminen, keskivartalon hallinnan voiman ja likkuvuuden harjoittelu, ylä- ja alaraajojen optimaalisten liikeratojen ja lajinomaisen voiman kehittäminen.\nRyhmäharjoituksissa jokainen voi tehdä liikkeitä oman kuormitustason mukaisesti.\nSaat talven aikana kattavan liikepankin, jota voit hyödyntää viikoittain omassa harjoittelussa. Liikkeet on suunniteltu palvelemaan golf-pelaajaa.\nRyhmää valmentaa fysioterapeutit (Fysios) ja Golf Team Finland PGA-valmentajia.\nKausimaksu on 390 euroa (20 harjoitusta). Voit osallistua myös yksittäisille tunneille (25 euroa / harjoitus).\nNyt on mahdollisuus kehittää fysiikkaharjoittelulla omaa golfia, sillä harjoittelussa yhdistyy fysioterapeuttien ja PGA golfvalmentajien ammattitaito.\nFysiikkaharjoituksiin voi osallistua kaikki eri seurojen pelaajat.\nHarjoitukset pidetään Jarkko Nieminen Areenalla (Kekkurintie 6, 20320 Turku).\nHarjoitusryhmiin ilmoittautuminen ryhmän tason mukaisesti:\nSenioriryhmä (naiset ja miehet): perjantaisin klo 16–17\nMid-pelaajat (yli 30-vuotiaat naiset ja miehet): perjantaisin klo 17–18\nKilpapelaajat (kilpaileminen Suomen Golfliiton kilpailuissa kuten FT, FJT, Aluetour ja Tsemppitour): perjantaisin klo 18:15–19:15